Počinje primjena elektronskih uputnica u zdravstvenom sistemu TK - Srebrenik.NETwork\nU ponedjeljak, 18. septembra počinje primjena elektronskih uputnica između Zavoda zdravstvenog osiguranja, UKC Tuzla i Doma zdravlja Tuzla, a za naredni period je planirano uvođenje u proces rada i ostalih domova zdravlja na području TK.\nNa ovaj način bi se olakšalo i ubrzalo slanje pacijenata na specijalističke preglede i laboratorijske pretrage, te izbjeglo nepotrebno ponavljanje nalaza.\nU organizaciji Ministarstva zdravstva TK, u Univerzitetskom kliničkom centru Tuzla održan je sastanak između predstavnika Zavoda zdravstvenog osiguranja TK, Univerzitetskog kliničkog centra Tuzla, Doma zdravlja Tuzla i kompanije MEDIT Sarajevo.\nTema sastanka bio je početak implementacije jedinstvenog informacionog sistema u zdravstvu TK prema usvojenom planu aktivnosti Vlade TK.\nNa sastanku se razgovaralo o uvođenju elektronske uputnice za specijalistički pregled u JZU UKC Tuzla od strane porodičnih ljekara iz svih domova zdravlja na području Tuzlanskog kantona, kao i o korištenju elektronske narudžbe za laboratorij domova zdravlja u TK, odnosno laboratorij UKC Tuzla.\nTakođer, razgovaralo se i o mogućnosti zajedničkog korištenja radiološkog informacionog sistema na nivou svih javnih zdravstvenih ustanova na području TK.\nTuzlanski kanton bilježi rast u svim ekonomskim pokazateljima »\n« Zatvorenik iz Srebrenika se objesio u zatvorskoj ćeliji KPZ-u Tuzla\nNa zastrašujućem snimku, koji je zabilježila nadzorna kamera u državi Pernambuko u Brazilu, vidi se…\nOva radna sedmica i nije započela baš na sjajan način, a to potvrđuje i saobraćajna…\nKalesija će danas biti domaćin veoma zanimljivog predavanja kojeg će održati prof. Mirsad Hadžikadić, nevjerovatan…


Stojković: "Čukarički može još bolje" - Sportske.net\nStojković: "Čukarički može još bolje"\nFudbaler Čukaričkog Filip Stojković rekao je danas da je zadovoljan prvim delom sezone, ali da njegova ekipa može još bolje u nastavku srpskog prvenstva.\nČukarički sklapa mlad i ambiciozan timDanci odrešili kesu za sina Partizanove legende!Mehmedović: "Želim da se nametnem Popoviću"Ninković pogodio u centar: "Fudbal u Srbiji nije sport"Čukarički doveo dečaka 'nemirnog duha'!\nČukarički posle 22 kola Superlige zauzima drugo mesto na tabeli sa 37 bodova, 25 manje od vodeće Crvene zvezde, isto koliko i trećeplasirani Borac, a jednim više od Partizana, koji je četvrti.\n"Zadovoljan sam. Mislim da Čukarički na polusezoni nikada nije bio tako visoko plasiran. Zasluženo smo na toj poziciji. Bilo je teško. Smatram da smo mogli još više bodova da osvojimo. Dobro je, ali se držim onog uvek može bolje. Trudim se da tako i bude", rekao je Stojković za klupski sajt.\nStojković je naveo da se trudio da odmori što više može nakon "žestokog ritma", mnogo utakmica i visokih očekivanja u prvom delu sezone.\n"Sve to troši igrača", dodao je desni bek ekipe sa Banovog brda.\nFudbaleri Čukaričkog će se u nedelju okupiti pred početak priprema za nastavak sezone, a Stojković je počeo individualno da trenira 3. januara.\nStojković je naveo da će njegov tim imati dovoljno vremena da se spremi za proleće, iako očekuje promene u ekipi u zimskom prelaznom roku.\n"Sve ekipe će doživeti veće ili manje promene sastava. Neće ni Čukarički biti izuzetak. Videćemo ko će da ostane i ko će da dođe. U svakom slučaju pred nama je mesec i po dana priprema. Odigraćemo i značajan broj prijateljskih mečeva. Dovoljno je to vremena da se kockice uklope i da tim bude spreman da izbori poziciju koja će nam i iduće sezone omogućiti da budemo učesnici u kvalifikacijama za Ligu Evrope", rekao je Stojković.\nČukarički će zimske pripreme obaviti na Kipru od 30. januara.


Evropsko prvenstvo za odbojkašice, Beograd, od 19. avgusta do 04. septembra 2021. godine - Srbija\nEvropsko prvenstvo za odbojkašice, Beograd, od 19. avgusta do 04. septembra 2021. godine\nEvropsko prvenstvo za odbojkašice, koje se održava u beogradskoj “Štark Areni” od 19. avgusta do 04. septembra, najveći je sportski događaj ove godine u srpskoj prestonici. Odbojkašice Srbije na ovom takmičenju žele da osvoje treće uzastopno zlato i ostvare istorijski uspeh, koji je pošao za rukom još samo reprezentaciji Rusije (i SSSR-a).\nOvo je jedinstvena prilika za sve ljubitelje odbojke i sporta da poslednji put uživo, na delu, vide veličanstvenu generaciju srpskih odbojkašica, sa Majom Ognjenović i Milenom Rašić na čelu, koje su osvojile gotovo sve se osvojiti može u svetu odbojke, od olimpijskog srebra do evropskog i svetskog zlata.\nVoyage i Nucci nastupaju na otvaranju takmičenja, 19. avgusta od 16.00 časova, Angelina i Tara imaju svoj šou polufinalnog dana, 3. septembra, od 16.00 časova, dok Sara Jo nastupa finalnog dana takmičenja, takođe od 16.00 časova.\nKarte se mogu kupiti “online” preko sajta tickets.rs, kao i na biletarnicama Tickets Vision-a.


Najveći iznos je 275 KM i to za 55 mjeseci učešća u oružanim snagama, a najmanji iznos 60 KM za 12 mjeseci učešća\nN. Aj. 11.11.2021\nSAOPĆENJE Isplata egzistencijalnih naknada nezaposlenim demobilisanim braniocima u KS\nOčekuje se da će isplata sredstava korisnicima početi već danas\n- Naknade za oktobar će dobiti 3.158 osoba, čija su imena unijele općine u aplikaciju za plaćanje. Za septembar će biti isplaćeno 669.915 (redovna i retroaktivna isplata), pri čemu će korisnici kojima je pravo priznato za ranije mjesece, a koji nisu bili obuhvaćeni prethodnim obračunima, dobiti retroaktivno pripadajući iznos. Najveći iznos je 275 KM i to za 55 mjeseci učešća u oružanim snagama, a najmanji iznos 60 KM za 12 mjeseci učešća - navode iz Ministarstva.\nManji broj zahtjeva u obradi\n- Podsjećamo da pravo na egzistencijalnu naknadu ne mogu imati osobe koje ostvaruju mjesečne prihode u iznosu većem od 50 posto minimalne penzije isplaćene u Federaciji Bosne i Hercegovine za decembar 2018. godine (174,03KM), pri čemu se u prihode računaju i prava iz oblasti boračko-invalidske zaštite (porodična i lična invalidnina i drugo) - navode iz Ministarstva.\nU slučaju neosnovane, odnosno nezakonite isplate, korisnik ju je obavezan u cijelosti vratiti - saopćeno je iz Službe za protokol i press KS.\nViše o temi Ministarstvo za boračka pitanja\n19.05.2020 u 14:20\nBukvarević podnio ostavku u Parlamentu FBiH\n13.05.2020 u 14:35\nMinistarstvo za boračka pitanja Kanton Sarajevo


VojvodinaCafe - Danas počinje Cinema City u Novom Sadu\nVest objavljena: 29.06.2015 13:34\nInternacionalni filmski festival Cinema City biće danas u 20 sati zvanično otvoren u Novom Sadu, a otvoriće ga premijera domaćeg filma "Panama". Osmi po redu Cinema City biće održan od 29. juna do 5. jula pod sloganom "Na pravom mestu u pravo vreme", a ove godine program je organizovan u novoj kreativnoj četvrti, koju čine Kineska četvrt i Limanski park u Novom Sadu. Kapije festivala u Kineskoj četvrti i u Limanskom parku biće otvorene u 19.30.\nPublici će premijerno biti predstavljeno 70 filmskih ostvarenja u okviru šest selekcija, a prvog dana festivala, osim filma "Panama", biće prikazani i filmovi "Pasja ljubav", "Kratka kožica" i "Potraga za Felom". Nakon filmskog programa, na Planet Rock Music bini prvog dana će nastupiti dva benda koji se smatraju trenutno jednim od najuzbudljivijih u Srbiji - Jarboli i Darkwood dub. Festival su podržali i Pokrajinski sekretarijat za kulturu i javno informisanje, Ministarstvo kulture i informisanja Srbije i Grad Novi Sad.


Ja mislim /Svetlana Broz, Titova unuka: Srbija je potopljena u ludilo, vapi za normalnošću / Radio Sarajevo\nFoto: RFE/PrtScr/Svetlana Broz nakon 9. maja u Srbiji\n11. 05. 2021. u 18:27:00 Radiosarajevo.ba\nU Srbiji su već odavno svi kriterijumi potpuno poremećeni i zato me više ništa ne čudi. Pre šesnaest godina u srpskom parlamentu, čiji su zastupnici nekad bili i Željko Ražnjatović Arkan i Vojislav Šešelj(!), donet je zakon kojim su izjednačeni četnici i partizani(!!!).\nPiše: Svetlana Broz za Radiosarajevo.ba\nAli, kao što svi ti gubitnici u Drugom svetskom ratu nisu uspeli, ubijajući Jugoslaviju, da unište sve ono što je za Titovo i vreme partizana stvoreno, tako neće nikada uspeti da unište Titovo nasleđe, čak ni u Srbiji, gde je očigledno previše četnika 1943. prešlo u partizane, da bi se devedesetih godina prošlog veka njihova deca i unuci vratili izvornoj fašističkoj ideologiji svojih predaka, kao i mnogi partizani konvertiti, i doveli do genocida, koji ni danas ne priznaju.\nJa mislim / Dragan Bursać: Fašističke igre bez granica u Srbiji\nVeć trideset godina je ta ideologija manje više na vlasti u Srbiji, voljom onih koji glasaju, sa previše šizofrenih predstavnika, koje čak i njihov lider javno naziva idiotima, te zato ništa ne treba da nas čudi.\nAli, s obzirom na to da je šizofrenija najteža psihijatrijska bolest sa nepredvidivim posledicama, treba biti oprezan čak i kada glume da su ludi.\nTito je svoje mesto odavno zauzeo u svetskoj i evropskoj istoriji, o njemu se i danas govori i piše, njegova ratna antifašistička doktrina se i danas proučava na svetskim univerzitetima, posle preko 800 biografija koje su u celom svetu objavljene o njemu. Srbija u istoriji nije imala sve ukupno 800 političara o kojima je po jedna biografija objavljena.\nZanimljivo je da je u medijima u Srbiji objavljeno da su na svečanosti povodom 9. maja, Dana pobede nad fašizmom u Drugom svetskom ratu i Dana Evrope (što verovatno u Srbiji većina i ne zna) u Narodnom pozorištu u Beogradu emitovane četiri pesme najljućeg zločinca među četnicima, ozloglašenog Dimitrija Ljotića, ali nisam videla da je iko od medija koje pratim objavio fotografije Tita i Mihailovića sa tog skupa. Pitam se zašto?\n! / Skandalozno obilježavanje Dana pobjede u Srbiji: Izjednačili Tita i Dražu\nA pitam se i koliko je ljudi u Srbiji tog dana slušalo, makar samo za sebe, Betovenovu Odu radosti, himnu Evrope izglasanu pre pola veka?\nTaj ružni i nemoralni pokušaj izjednačavanja pobednika i poraženog, koji se zove istorijski revizionizam, samo je poslednji u nizu ispiranja mozga stanovnicima Srbije, iako je većini to odavno učinjeno.\nIpak verujem da će ono malo čestitih, normalnih i moralnih ljudi u Srbiji imati jednog dana petlju da se suprotstave vladajućim idiotima koji pokušavaju istoriju da svedu na svoje vazalske i kolaboracionističke mere.\nSrbija, potopljena u ludilo, vapi za normalnošću koja je ubijena sa Zoranom Đinđićem.\nTagovi: Svetlana Broz Josip Broz Tito kolumna Dan pobjede antifašizam fašizam 9. maj četnici partizani\n! / Žestoka reakcija Željka Komšića: Podvriskivanje četnika Kusturice i Bazdulja...\nStavovi / Tamara Nikčević: Sinhronizirano okupljanje četnika, vidljivi su prsti Beograda\nJa mislim / Boro Kontić: Profesionalac


POLINJU "MATIĆEVI DANI" - KULTIM - književnost, poezija, stvaralaštvo, kultura\nPOLINJU „MATIĆEVI DANI“\nTradicionalna književna manifestacija „Matićevi dani“ počeće danas izložbom knjiga izdavačke kuće „Sagitarijus“ iz Niša, na trgu u centru Ćuprije.\nU sredu, 9. septembra, u Moravskom parku biće otvorena izložba slika i skulptura Dragutina Aleksića, Dobrosava Milojevića, Marka Stevanovića i Radomira Useinovića – Kalea, uz nastup polaznika Škole za osnovno muzičko obrazovanje „Dušan Skovran“.\nU Narodnoj biblioteci, koja je smeštena u kući Matića, i koja nosi njegovo ime, biće upriličeno književno veče pod nazivom „Poziv na putovanje sa Dušanom Matićem“.\nU okviru manifestacije, 10. septembra, u Muzičkoj školi „Dušan Skovran“ biće izvedena pozorišna predstava za decu „Pepeljuga“ u režiji Svetlane Radivojević i Snežane Milojković, i održaće se „Veče mediteransih pesama“ – Tijana Đuričić, prof. Zorka Milivojević, pijanista, iz Beograda.\nU okiviru ove manifestacije 11. septembra biće održan okrugli sto pod naslovom „Prošlost dugo traje“, najavio je Organizacioni odbor te manifestacije.\nIstog dana će biti uručena i književna nagrada „Matićev šal“ mladom pesniku do 30 godina, za najbolju prvu knjigu pesama objavljenu između dve manifestacije.\nPrevPrethodnaGOLA ISTINA U DOMAĆIM BIOSKOPIMA\nSledećaOZBILJNE KNJIGE ZA SVAČIJI UKUSNext


Dobra vest: Nećemo plaćati 1.200 dinara! | Vestinet.rs\nPočetna AKTUELNO\tDobra vest: Nećemo plaćati 1.200 dinara!\nVlada Srbije izmenila je nedavno usvojenu uredbu o kriterijumima za određivanje aktivnosti koje negativno utiču na životnu sredinu, pa građani Srbije ipak neće plaćati eko taksu od 1.200 dinara na godišnjem nivou, kako je bilo definisano u prvobitnoj verziji ovog dokumenta.\nTaj namet je bio predviđen kao obaveza od 1. januara 2020. godine, međutim zbog negativne reakcije javnosti, nakon što je objavljena ova informacija, članovi kabineta Ane Brnabić su se predomislili i izbrisali ovu kategoriju.\nTo praktično znači da po izmenjenoj uredbi građani Srbije neće biti tretirani kao zagađivači životne sredine, kako je bilo određeno u uredbi od 6. decembra što povlači i plaćanje nameta od 1.200 dinara po kalendarskoj godini, odnosno 100 dinara mesečno.\nSvoje obećanje ona je ispunila, a izvor iz Nemanjine 11 tvrdi da je bila izuzetno ljuta što se desio ovakav propust.\n– Za nju je ovo bio veliki propust radne grupe i Ministarstva ekologije koje je spremalo ovaj dokument i zatražila je da se odredba koja se odnosi na fizička lica izbaci iz dokumenta. Nije prihvatila da se novom Uredbom jasnije definiše koja domaćinstva bi imala obavezu da plaćaju ovaj namet, odnosno da eko taksu neće plaćati oni građani koji imaju centralno grejanje i ne utiču na zagađenje životne sredine. Zbog toga su fizička lica izbačena iz uredbe kao obveznici plaćanja eko takse, pa je i naziv dokumenta promenjen i svi članovi koji su se odnosili na ovu kategoriju – navodi sagovornik.\n– Brnabićka je uvela praksu da se za svaki od dokumenata koji Vlada donosi pripremi analiza i obrazloženja zašto se to radi. U ovom slučaju ona smatra da ta priprema nije dobro urađena. Pored dela koji se odnosi na fizička lica iz uredbe su brisani još neki delovi. Reč je o onim koja se odnose na delatnosti delatnosti koje imaju srednji uticaj na živonu sredinu i to u oblasti poljoprivrede, pa tako kao zagađivači neće više biti tretirani oni privrednici koji uzgajaju konje, kamile, lame, ovace i koze. Pored toga, preciziran su i neki delovi koji se odnose na prerađivačku industriju, pa će se tako kao zagađivači tretirati proizvođači tekstilnih vlakana čiji kapacitet je manji od 10 tona na dan. Sve u svemu, zbog malo para koje bi se slile u budžet napravljena je velika šteta u javnosti, koja je moral da se ispravlja – kaže izvor.\nAna Brnabićeko-taksagrađanipremijerkaVlada Srbijezagađenježivotna sredina


Zeleni kilovati i organska proizvodnja u Kuli - Energija Balkana\nSolarna farma na kojoj se ujedno gaji i povrće u regionu Fukušima u Japanu / Foto: The Japan Times\nAgrosolar Kula partnerski je agroenergetski projekat Fintel Energije i MK grupe koji podrazumeva tehnološko rešenje - istovremenu proizvodnju poljoprivrednih useva i energije iz sunčeve svetlosti na istoj površini. Najavljeno je da će to biti organska poljoprivredna proizvodnja – bez pesticida, herbicida i veštačkih đubriva.\nFintel Energija i njena partnerska kompanija MK grupa najavili su veliku inovaciju u Srbiju i region – Agrosolar Kulu, prvi agroenergetski projekat u našoj zemlji i na Balkanu, koji će biti i najveći u Evropi.\nVrednost investicije je 340 miliona evra, a realizovaće se na teritoriji opštine Kula.\nPočetak projekta Agrosolar Kula planiran je za april 2022. godine, dok će realizacija trajati nešto više od godinu dana.\nFintel Energija i MK grupa će time, kako je navedeno u zajedničkom saopštenju, potvrditi svoju lidersku poziciju, kako u proizvodnji energije iz obnovljivih izvora, tako i u poljoprivredno-prehrambenom sektoru.\nAgroenergetika podrazumeva tehnološko rešenje koje omogućava jednovremenu proizvodnju poljoprivrednih useva i energije iz sunčeve svetlosti na istoj površini.\nInovativna primena solarnih panela u kombinaciji sa vegetacijom pravi takvu mikroklimu koja, sa jedne strane, podiže produktivnost poljoprviredne proizvodnje, a sa druge efikasnost proizvodnje energije.\nDobra strana je i smanjena emisija ugljenika i potrošnja vode za navodnjavanje.\nPri tome, MK grupa se odlučila za organsku poljoprivredu na zemljištu gde će projekat biti implementiran, tako da neće biti korišćeni pesticidi, herbicidi, niti veštačka đubriva.\n„Pametna poljoprivreda i zelena energija su odavno u fokusu, a projekat Agrosolar se bazira upravo na njihovoj sinergiji. Ovim sistemom postiže se i optimizacija upotrebe zemljišta i njegova maksimalna iskorišćenost, i to uz pozitivan uticaj na životnu sredinu. Zato je ova pionirska investicija Fintel Energije i MK grupa od velikog značaja za održivi razvoj poljoprivrede i proizvodnje energije iz obnovljivih izvora. Očekujemo da će generisati snažnu dodatnu vrednost za oba sektora”, rekao je generalni direktor Fintel Energije Ticiano Ðovaneti.\nProjekat će u inicijalnoj fazi obuhvatiti 700 hektara zemljišta u Kuli, podeljenih na sedam zona za različite organske useve, čija će proizvodnja biti moguća čak 11 meseci u godini.\nNa približno trećini ukupne površine biće postavljeni solarni paneli u pravilnim redovima i međusobnim razmakom između redova za obavljanje predviđenih poljoprivrednih radova.\nGodišnja planirana proizvodnja zelene energije je oko 832 gigavat sati, što zadovoljava potrebe oko 200.000 domaćinstava.\nTagovi: agroenergetski, Agrosolar Kula, energetika, energija, Fintel Energija, MK grupa, organska proizvodnja, poljoprivreda, sinergija, solarni paneli\nPrevPRETHODNOKina pokreće prvi komercijalni projekat malih kopnenih reaktora\nSLEDEĆESingapur se okreće plutajućim solarnim farmamaNext\nPravedna tranzicija Srbije i ZB moguća uz finansijsku pomoć EU\nTržištem emisija ugljenika Kina konkretizuje bitku sa zagađenjem


Borel: Svaki pokušaj revizije istorije i negiranja genocida mora da prestane\nBeta 11. jula 2021. 15:35\nŠef evropske diplomatije Žozep Borel izjavio je danas povodom 26. godišnjice genocida u Srebrenici da svaki pokušaj revizije istorije, negiranja genocida i ratnih zločina i veličanja ratnih zločinaca mora da prestane.\nU tekstu objavljenom na njegovom blogu, Borel je naveo da lideri iz celog regiona „moraju da odbace retoriku mržnje i podele i da rade na podršci pravdi, da promovišu dijalog i saradnju“.\n„Najbolji način za postizanje pomirenja je izgradnja jačih i boljih društava u kojima prevladavaju pluralizam, pravda i ljudsko dostojanstvo. To je upravo ono što Evropska unija nudi Bosni i Hercegovini kroz evropski put, i to je razlog zašto promovišemo reforme, politički dijalog, ali najviše pomirenje“, naveo je Borel.\nOn je izjavio da je pomirenje „strateška orijentacija i svakodnevna aktivnost“.\n„U Bosni i Hercegovini pomirenje postaje stvarnost kroz jačanje dijaloga i inicijativa u školama, na ulicama, u selima i gradovima. Pomirenje počinje sa mladim ljudima. Mladi će oblikovati razvoj zemlje, oni imaju pravo na inkluzivan obrazovni sistem i zaslužuju da žive u mirnoj i pravednoj zemlji“, napisao je visoki predstavnik EU za spoljnu politiku.\nNaveo je da da je „u srcu Evrope pre 26 godina ispisana najmračnija stranica evropske moderne istorije“.\n„U julu 1995. godine, u brdima oko Srebrenice, namerno je ubijeno preko 8.000 ljudi, uglavnom dečaka i muškaraca. Ovog vikenda na groblju u Memorijalnom centru Srebrenica sahranjeno je još 19 žrtava. Moramo učiti iz onoga što se dogodilo, potrebno je pomirenje da bismo krenuli napred“, dodao je Borel.\nOn je kazao da srebrenička ubistva predstavljaju genocid, i dodao da su to potvrdili i Medjunarodni krivični sud za bivšu Jugoslaviju i Medjunarodni sud pravde.\n„Medjutim, u Bosni i Hercegovini i regionu još postoji tendencija negiranja genocida u Srebrenici. Naša je dužnost da se sećamo Srebrenice i žrtava, da odajemo počast sahranjenima i svima koji se još vode kao nestali, kao i da učimo iz onoga što se dogodilo i da činimo sve što je moguće da sprečimo da se to ponovi“, naveo je Borel.\nOn je napisao da je prošlog novembra putovao u Sarajevo povodom 25. godišnjice Dejtonskog mirovnog sporazuma, i da je tada posetio Muzej ratnog detinjstva.\n„Odavanje počasti žrtvama rata podseća nas koliko je važno priznati istorijske činjenice prošlosti kako bismo izgradili budućnost. Komemoracija je razumevanje, lečenje i kretanje napred“, dodao je.\nBorel je naveo i da BiH može da napreduje na evropskom putu i dodao da 80 odsto njenih gradjana to podržava jer razume snagu Evropske unije i evropske ideje.\n„Pristupanje EU je proces koji zahteva odgovornost, vodjstvo i viziju, kao i zajedničke napore čitavog društva. Dok se seća Srebrenice, Evropska unija ponavlja čvrstu posvećenost podršci BiH u prevazilaženju nasledja prošlosti, suočavanju sa činjenicama i usmeravanju društava ka boljoj budućnosti. Istorija BiH je deo zajedničke evropske istorije, a budućnost zemlje i celog Zapadnog Balkana leži u Evropskoj uniji“, napisao je Borel.\nIncko pred odlazak iz BiH: Ja sam obavio posao, drugi treba da budu…\nGujon danas počinje posetu Crnoj Gori\nNov naziv 'Mini Šengena' biće objavljen sutra u Skoplju\nGruevski u Mađarskoj postao keramičar\nCrna Gora: Veliki požar na brdu Gorica\nRama: Mini Šengen strateška inicijativa,ne razumem CG i BiH


Energyobserver - HRVATSKA / REGION / EU / ĐACI IZ HRVATSKE UKLJUČUJU SE U GLOBALNI PROTEST PROTIV KLIMATSKIH PROMENA AUTOR: BRANISLAVA JOVIČIĆ / BGEN\nPokret koji je pre godinu dana pokrenula mlada Šveđanka Greta Thundberg, posle godinu dana okuplja srednjoškolce iz čak 85 zemalja širom sveta. Mlađe generacije, iako još u školskim klupama, veoma su zabrinute za budućnost planete, i dok njihovi roditelji prilično pasivno posmatraju kako klimatske promene napreduju, deca su odlučila da borbu za normalnu budućnost koja podrazumeva snažnu akciju protiv klimatskih promena, uzmu u svoje ruke.\nMlade komšije iz Hrvatske, kako prenosi portal Srednja, okupiće se u Zagrebu, gde je policiji i predat zahtev učenika za okupljanje.\nEvropski srednjoškolci masovno u protestima, političari negoduju\nBroj protesta koje organizuju srednjoškolci širom Evrope iz dana u dan se povećava. Ipak, iako bismo mogli očekivati da će evropski političari, koji i sami zagovaraju snažnu klimatsku akciju, podržati svoje mlade sugrađane, oni na to ne gledaju blagonaklono, a belgijska ministarka zaštite životne sredine Joke Schauvliege, ostala je bez ministarske fotelje jer je učenike optužila da idu na proteste da ne bi išlu u školu, odnosno da su podpali pod uticaj neimenovanih izvora.\nNemačka kancelarka Angela Merkel takođe je iznenadila mnoge kada je proteste povezala sa spoljnim faktorima. Merkelova je rekla da u Nemačkoj deca protestvuju da bi zaštitili klimu i da je to važno pitanje, ali da je “nemoguće zamisliti da nemačka deca, odjednom i bez spoljašnjeg uticaja, dođu na ideju da treba da učestvuju u ovom procesu”. Njena izjava se dovodi u vezu i sa komentarima koje je iznela na godišnjoj Minhenskoj bezbedonosnoj konferenciji, kada je pomenula proteste nakon razgovora o hibridnom ratovanju koje kao pretnja dolazi od Rusije.\nNovi protest zakazan za 15. mart\nU petak, 15.marta ponovo će đaci izaći na ulice u ukupno 78 zemalja u kojima će biti organizovano ukupno 939 događaja. Na društvenim mrežama zaživelo je nekoliko hashtag-ova, poput #FridaysforFuture i #ClimateStrike. Obavezno ih upratite!


Poskupljenje struje od 1. februara\nGRBOVI SRBIJE: Simboli naših gradova – Grb grada Subotica\nLubenica i so: Neverovatna kombinacija\nStruja u Srbiji će od 1. februara poskupeti za 3,4 odsto.\nProsečna cena struje za kupce koji imaju pravo na garantovano snabdevanje po regulisanim cenama, a reč je o domaćinstvima i malim kupcima, iznosiće 7,867 dinara po kilovatčasu, bez taksi i poreza, javlja Tanjug.\nSaglasnost za povećanje na zahtev EPS-a dala je Agencija za energetiku decembra prošle godine.\nPrethodno poskupljenje električne energije bilo je 1. decembra 2019. godine, kada je struja poskupela za 3,9 odsto.\nInače, računi su uvećani još ovog meseca, pošto je više od četiri puta povećana naknada za podsticanje proizvodnje obnovljive energije. Zbog te stavke računi za struju su veći u proseku za oko 150 dinara, piše 021.\nNaknada za obnovljive izvore energije sa 0,093 dinara po potrošenom kilovat-satu povećana je na 0,437 dinara. Poslednja promena bila je 2015, pa u Vladi kažu da je povećanje neophodno jer je od tada u rad pušteno čak sedam vetroparkova.\nAutor: Tanjug, 021.rs\nPrevious articlePaprene kazne ako vozite sa isteklim nalepnicama\nNext articleSavindan svečano obeležen i u Nakovu\nReply on Twitter 1419750904815890434Retweet on Twitter 1419750904815890434Like on Twitter 1419750904815890434Twitter 1419750904815890434\nReply on Twitter 1419742282069291013Retweet on Twitter 1419742282069291013Like on Twitter 1419742282069291013Twitter 1419742282069291013\nReply on Twitter 1419739134915133442Retweet on Twitter 1419739134915133442Like on Twitter 14197391349151334421Twitter 1419739134915133442\nIva Štrljić u najprovokativnijem izdanju do sada (FOTO)


Izvor: Radio Slobodna Evropa, 16.Jan.2021, 11:51\nAvion Er Srbije (Air Serbia) sa tovarom od milion doza kineske vakcine Sinofharm sleteo je 16. januara na aerodrom u Beogradu, a dočekao ga je predsednik Srbije Aleksandar Vučić. Pored Vučića, avion su dočekali i ministar zdravlja Zlatibor Lončar, direktor Bezbednosno-informativne agencije Bratilsav Gašić, kao i ambasadorka Kine u Srbiji Čen Bo. Ova vakcina još nema odobrenje Agencije za lekove i medicinske sredstva Srbije za upotrebu. Vučić je nakon dočeka aviona rekao da se očekuje sud...\nVostok.rs: Milion doza kineske vakcine „Sinofarm“ stiglo u Srbiju\nPredsednik Srbije Aleksandar Vučić ocenio je danas da je dolazak kontigenta kineske Sinofarmove vakcine dokaz prijateljstva dve države i da je zahvalan ambasadorki Kine Čen Bo što je učinila napor da Srbija dobije to medicinsko sredstvo. On je na dočeku aviona s vakcinama, na beogradskom aerodromu...\nIzvor: Njuz.net, 16.Jan.2021\nBEOGRAD, 16. januar 2021, (Njuz) – U Beogradu se trenutno nalazi milion kineskih vakcina, koje su po izlasku iz aviona na beogradskom aerodromu “Nikola Tesla” dočekane po starim srpskim običajima, uz pogaču, so i predsenika Vučića. Predstavnik delegacije vakcina, špric 84727-134/21 izjavio...


Protest u Gračanici na Međunarodni dan nestalih (arhivska fotografija)\nMeđunarodni dan nestalih obeležen je i na Kosovu. U Gračanici mirnim protestom porodica nestalih Srba, a u Prištini polaganjem venaca na spomenik posvećen nestalima na Kosovu. Sa oba skupa upućen je apel institucijama da preduzmu sve neophodne mere kako bi sudbina nestalih bila što pre rasvetljena.\nU Gračanici se okupilo stotinak članova porodica kidnapovanih i nestalih Srba na Kosovu koji su apelovali na nadležne da što pre reše sudbine njihovih najmilijih. Iako nezadovoljni dosadasnjim radom institucija po ovom pitanju oni ne gube nadu da će slučajevi nestalih biti rešeni.\n„Ja se nadam, živimo u nadi, živim za taj dan da saznam i da ih sahranimo kao što valja i treba, ja se nadam“, rekla je Radmila Šapić iz Udruženja nestalih Srba.\n„Otac mi je nestao ’99. godine, ostao je u kući, tako mu se gubi svaki trag, ništa ne znamo, znači nikakve informacije nemamo o njemu“, kaže Biljana Đorđević.\nNa Kosovu i u Srbiji je proteklih godina preko dve i po hiljade lica ekshumirano, međutim i dalje se 1656 osoba vode kao nestale, među kojima je 540 Srba i ostalih nealbanaca.\n„Mi smo 345 žrtava pronašli i predali porodicama. Niko za njihova ubistva nije odgovarao, niti procusuirao. Sada počinje da radi ovaj sud za ratne zločine UČK, niko još iz tog suda nije došao sa nama da razgovara i da pokuša da dobije nekakav podatak od nas. Mi se nalazimo u jednom „bezvazdušnom prostoru“, mi nemamo nikakve informacije od tog suda, šta, kako i šta trebamo mi da im predamo“, rekao je kordinator Udruženja kidnapovanih i nestalih Srba Milorad Trifunović.\nMeđunarodni dan nestalih obeležen je i u Prištini gde su predstavnici vladine kancelarije za nestala lica i Udruženja porodica kidnapovanih i nestalih Albanaca i Srba položili vence na spomenik posvećen nestalima na Kosovu.\n„Mi smo imali i u Gračanici i u Prištini jedan jedini zahtev - da se nađu naši najmiliji. Dali smo i zajednički apel, jer se porodice osećaju jače kad su zajedno, bez obzira ko je, šta je i koje je nacije“, rekao je predsednik Udruženja nestalih Albanaca Bajram Ćerkinaj.\nPovodom medjunarodnog dana nestalih oglasila se i Srpska lista koja je navela da podatak da je najveći broj ljudi nestao nakon sukoba 1999. godine, „ostaje mrlja na obrazu međunarodnih bezbednosnih snaga na Kosovu i da bez bez rešavanja sudbine nestalih proces pomirenje srpskog i albanskog naroda neće biti potpun“.


Samo nekoliko sati od ubistva, Teheran se obratio UN\nIzvor: B92, 02.Dec.2020, 07:29\nTeheran -- Samo nekoliko časova nakon što je ubijen iranski nuklearni naučnik zvanični Teheran je zatražio od Saveta bezbednosti UN da osudi ubistvo.\nTraženo je i da UN preduzme mere protiv odgovornih za zločin, ali diplomate kažu da je malo verovatno da će iranska inicijativa proći, preneo je Rojters.\nTelo sastavljeno od 15 članica Saveta bezbednosti UN bi moglo da diskutuje o ubistvu Mohsena Fahrizada iza zatvorenih vrata, ukoliko se članice dogovore konsenzusom.\nMeđutim, ambasador Južne Afrike pri UN Džeri Matjila, predsedavajući veća u decembru, rekao je danas da dosad nijedna članica tela nije zatražila da se razgovara o ubistvu iranskog naučnika, dodaje se u tekstu Rojtersa.\nIran je poslao pismo u petak generalnom sekretaru UN Antoniju Guterešu, koji je odgovorio pozivom na suzdržanost i osudio "bilo koje ubistvo", saopštio je Stefan Dižarik u subotu.\nSamo nekoliko časova nakon što je ubijen iranski nuklearni naučnik zvanični Teheran je zatražio od Saveta bezbednosti UN da osudi ubistvo, a potom da preduzme mere protiv odgovornih za zločin, međutim, diplomate kažu da je malo verovatno da će iranska inicijativa proći, preneo je Rojters...Telo...


Nova lokacija Turističke organizacije Grada Novog Sada - TONS\nHomepage Blog Nova lokacija Turističke organizacije Grada Novog Sada\nNova godina mnogima je već na samom početku donela povod za radost!\nDana 11.01.2022. godine gradonačelnik Grada Novog Sada, gospodin Miloš Vučević, otvorio je novi prostor Turističke organizacije Grada Novog Sada.\n„Čim sam čuo da je kompanija „MCDonald’s“ donela odluku da drugačije funkcioniše, odmah sam inicirao da ovaj prostor dobije Turistička organizacija, jer tako reprezentativnih prostora u vlasništvu grada više nema u centru. Veoma je bitno da oni budu vidljiviji za turiste. Ovo je super atraktivna lokacija i dosta smo uložili u sređivanje prostorija. Ne može se jeftinom demagogijom pokazati snaga grada, već zaista mora da se investira. TONS mnogo doprinosi promociji Novog Sada, a danas su sa nama vinari sa teritorije grada koje takođe treba podržati i osnažiti. Prošla godina je u smislu turizma ipak bila bolja od 2020. Bilo je 70 posto više turista i ostvareno je 90 posto više noćenja, zahvaljujući važnim događajima kao što su Poljoprivredni sajam, Festival „Exit“, Sterijino pozorje, Nomus i slični. Za doček Nove godine bili su zauzeti svi smeštajni kapaciteti, nigde nije bilo mesta i to je plus za privredu grada, za sve uslužne delatnosti. Ne radi se samo o direktnim prihodima u gradsku kasu, već o svemu onome što snaži privredu, odnosno nije tema samo boravišna taksa, već sveukupan ambijent u gradu“\n„Sa velikim zadovoljstvom, a slobodno mogu da kažem i sa još uvek prisutnom dozom neverice da smo ovde, želim da vas sve pozdravim iz novih prostorija Turističke organizacije Grada Novog Sada i novog turističkog informativnog centra.\nNakon deset godina vraćamo se tamo gde nam je i mesto, na našem centralnom trgu, na Trgu slobode!\nGrad Novi Sad ne samo da prepoznaje značaj razvoja turizma našeg grada, već deset godina ulaže u razvoj ove privredne grane. Dodeljivanjem jednog od najreprezentativnijih i najatraktivnijih prostora u gradu svojoj Turističkoj organizaciji, predstavlja samo još jednu veliku potvrdu ovome.\nNovi multifunkcionalni prostor, pre svega čini prijemni deo (info centar) za naše turiste i posetioce koji krasi moderno dizajnirana polica na kojoj se nalaze naše publikacije, od kojih su neke prevedene čak i na 17 jezika. Na ovoj polici nalaze se i redizajnirane, ali i nove posebno osmišljene publikacije: 52 Vikenda u Novom Sadu, Novi Sad za početnike i Kulturno-turistički vodič sa kojim ulazimo u godinu Evropske prestonice kulture.\nTakođe, u info centru nalazi se i interaktivni zid na kojem turisti i posetioci mogu da upisuju svoje utiske o Novom Sadu. Naš novi brend i logo koji smo osmislili, ali i kampanje koje ćemo realizovati, upravo su bazirane na utiscima i emocijama naših posetilaca i na ono što naš grad već ima i što je prepoznatljivo ne samo kod naših gostiju već i naših sugrađana.“\nPozivamo naše novosađanke i novosađane da budu ambasadori našeg grada i kada god negde putuju svrate do novog info centra i ponesu neku od TONS-ovih publikacija. Svi mi volimo Novi Sad, pa hajde da ga zajedno i predstavljamo i promovišemo.\nVidimo se u novom info centru. Dobro nam došli!


Plan aktivnosti za decembar 2011\nPlan aktivnosti za decembar 2011\tсреда, 30 новембар 2011 12:34\tNDC Serbia\tAktivnosti u decembru\n1 - 5. decembar - U Novom Sadu održava se Godišnji sastanak evaluacije i planiranja u okviru projekta "Obrazovne institucije implementiraju obrazovanje za mir" koji realizuju NDC Crna Gora i NDC Srbija.\n1. decembar – Biće objavljena Lista pobednika regionalnog likovnog konkursa Fridtjof Nansen – čovek koji je gradio mir za učenike osnovnih i srednjih škola.\n16. decembar – Finalna proslava Nansen godine u Srbiji oržaće se u Kulturnom centru Rex. Proslava će početi otvaranjem izložbe Fridtjof Nansen – čovek koji je gradio mir, koju će slediti promocija Fridtjof Nansen mirovnog kalendara za 2012. godinu i projekcija filma o životu i radu Fridtjofa Nansena „Samo jedan život“.\n21. decembar – održaće se konsultativni sastanak tima iz Srbije u okviru regionalnog projekta projekta "Obrazovne institucije implementiraju obrazovanje za mir", na kome će članovi tima raditi na modelima za integraciju sadržaja obrazovanja za mir u obrazovni sistem. www.norveska.org.rs\tPočetnaO NDC SrbijaTimDokumentiKontakt


VLADA TK: Upitna veza istjecanja amonijaka i jučerašnje zagađenosti zraka u Lukavcu – Zona047\nobjavio\tZona047.ba\t9. Decembra, 2016.\t864\tpregleda\nVLADA TK: Upitna veza istjecanja amonijaka i jučerašnje zagađenosti zraka u Lukavcu\nJučerašnja nezgoda i istjecanje amonijaka u krugu lukavačke fabrike sode nije razlog za brigu građana Tuzlanskog kantona.\nPrema riječima ministra prostornog uređenja i zaštite okolice Hasana Fehratovića i direktorice Zavoda za javno zdravstvo TK Maide Mulić, zbog dovođenja u vezu jučerašnje povišene koncentracije suspendovanih čestica PM2,5 i mirisa amonijaka koji se nakon istjecanja ovim područjem, o događaju je obaviještena Federalna uprava za inspekcijske poslove.\nU narednom periodu Uprava bi trebala utvrditi postoji li veza između jučerašnjeg zagađenja i aktivnosti svih privrednih subjekata iz njihove nadležnosti, a koji djeluju na području Lukavca.\nKako je istakao ministar Fehratović, „stanica za mjerenje kvaliteta zraka u Lukavcu je jučer već od 12 sati počela registrirati povećanje koncentracije ovih čestica u zraku i ta koncentracija je već u 14 sati dostigla svoj maksimum od 949,4 µg/m³. Do 17 sati koncentracija je pala na 724 µg/m³ i tada je došlo do začepljenja filtera na analizatoru što je zaustavilo dalje mjerenje”. Podsjećamo do istjecanja amonijaka u krugu Fabrike, prema informacijama iz Ministarstva unutrašnjih poslova došlo je u 14 sati i 30 minuta.\nPrema riječima direktorice Mulić, Zavod za javno zdravstvo tek je jutros obaviješten u vezi sa jučerašnjom situacijom u krugu „Sode”.\n„U razgovoru sa ministrom zdravstva i direktorom Doma zdravlja Lukavac dobili smo informaciju da u popodnevnim satima juče nije bilo povećanog broja osoba koje su se javljale tražeći pomoć, a u potencijalnoj vezi sa pomenutom situacijom. Što se tiče aero-zagađenja, ovaj period je karakterističan po učestalom javljanju pacijenata u Tuzli i Lukavcu u vezi sa alergijskim reakcijama i bronhijalnon astmom, tako da odgovorno mogu reći da od juče nije bilo pojačanog javljanja pacijenata u vezi sa aero-zagađenjem ili situacijom u krugu Fabrike sode u Lukavcu.\n„Trenutno stanje kvalitete zraka, prema očitanju u 13 sati, prema parametrima sumpor dioksida i azot dioksida je u granicama tolerantnih vrijednosti i odgovara kvaliteti čistog ili neznatno zagađenog zraka. Koncentracija suspendovanih čestica iznosi 189,3 µg/m³ i nešto je povišena, ali je u okvirima očekivanih vrijednosti za ovo doba godine” rekao je ministar Fehratović akcentirajući da niti u Bosni i Hercegovini niti u Evropskoj uniji nisu definisane gornje granice niti referentne vrijednosti ovog parametra.


Troje nastavnika iz Srbije u trci za najboljeg nastavnika sveta, nagrada — milion dolara - 27.09.2019, Sputnik Srbija\nTroje nastavnika predstavljaće Srbiju na takmičenju „Global tičer prajz“ za najboljeg nastavnika sveta. Nagrada iznosi milion dolara, piše „Blic“. 27.09.2019, Sputnik Srbija\n22:17 27.09.2019 (Osveženo: 03:04 26.08.2021)\nKako navodi list, Srbiju će na takmičenju predstavljati nastavnica srpskog jezika u OŠ „Dr Dragan Hercog“ u Beogradu Ivana Kovačević, nastavnik engleskog jezika u OŠ „Stevan Jakovljević“ u Paraćinu Borko Petrović i učitelj u OŠ „Svetozar Marković“ u Leskovcu Zoran Ilić.\nTroje nastavnika dobilo je i priznanja za vanprosečna postignuća u radu i karijeri, koja su im uručena na svečanosti u Privrednoj komori Srbije, u organizaciji nevladinog Udruženja za podsticanje preduzetništva „Živojin Mišić“.\nOvo Udruženje, koje je treću godinu zaredom nacionalni partner globalne „Varki fondacije“, koja se bavi poboljšanjem standarda obrazovanja za siromašnu decu, izabralo je predstavnike Srbije za takmičenje „Global tičer prajz“.\nKomisija je birala najbolje nastavnike na osnovu kriterijuma kao što su upotreba inovativnog nastavnog programa koji je inspirisan metodama koje rešavaju nove izazove u budućnosti, koja se odnose na lična postignuća, uticaj na zajednicu.\n„Varki fondacija“ će proglasiti 50 najboljih edukatora sveta krajem decembra, a glavnog pobednika u martu sledeće godine u Dubaiju.


SAVA univerzalna guma 175 / 65 R14 82T ADAPTO MS - Idealno.rs\nPočetna / Auto-Moto / Gume / Univerzalne gume / SAVA univerzalna guma 175 / 65 R14 82T ADAPTO MS\nPneumatik koji se odlikuje dobrim performansama u svim vremenskim uslovima, bilo da lije kiša, pada sneg ili sija sunce Imajuai u vidu vozaee koji ne žele da preuzimaju na sebe dodatne obaveze i da izdvajaju sredstva\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za SAVA univerzalna guma 175 / 65 R14 82T ADAPTO MS i izberi najbolju. Univerzalne gume iz kategorije Gume je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda SAVA univerzalna guma 175 / 65 R14 82T ADAPTO MS i vidi da li ti odgovara ili pogledaj druge proizvode brenda SAVA. Opis i tehnički podaci proizvoda SAVA univerzalna guma 175 / 65 R14 82T ADAPTO MS se mogu razlikovati od onih u internet prodavnici u kojoj obavljaš kupovinu. SAVA univerzalna guma 175 / 65 R14 82T ADAPTO MS je dostupan u prodavnici Autogume, Tehnomanija po ceni, koja je navedena pored svakog prodavca u meniju "Prodavnice".\nGarantne uslove za SAVA univerzalna guma 175 / 65 R14 82T ADAPTO MS proveri u prodavnici u kojoj nameravaš da obaviš kupovinu. Slika za SAVA univerzalna guma 175 / 65 R14 82T ADAPTO MS je simbolična, zato se pre kupovine u prodavnici uveri da je proizvod isti.\n4.599,00 din + troškovi dostave\n6.448,40 din + troškovi dostave


Energyobserver - FRANCUSKA /GODINU DANA OD POČETKA PROTESTA ŽUTIH PRSLUKA U FRANCUSKOJ\nFRANCUSKA /GODINU DANA OD POČETKA PROTESTA ŽUTIH PRSLUKA U FRANCUSKOJ\nFrancuski građanski i apolitički pokret "Žuti prsluci" (Les gilets jaunes) 17. novembra obeležava tačno godinu od početka protesta koji su organizovani usred petogodišnjeg mandata centrističkog predsednika Emanuela Makrona, ali godinu dana kasnije protesti jenjavaju a pokret pokušava da pronađe nove načine okupljanja, prenose tamošnji mediji.\nPrema zvaničnim podacima, 17. novembra 2018. godine okupilo se 282.000 ljudi širom Francuske, a protest je organizovan spontano na poziv građana na Fejsbuku izvan političkih i sindikalnih okvira. Tok dana su građani noseći fluorescetno žute prsluke koji moraju da imaju svi vozači blokirali puteve nezadovoljni zbog tada najavljenog povećanja poreza na gorivo u sklopu ekoloških mera.\nGrađani su tog istog dana blokirali delove Jelijsejskih polja u Parizu. Kasnije su pripadnici pokreta počeli da protestuje svake subote, najpre na Jelijsejskim poljima i to do polovine marta. Policija je u martu zabranila okupljanja u toj inače otmenoj četvrti Pariza posle izgreda demonstranata koji su počinili znatnu materijalnu štetu.\nDemonstranti su u decembru 2018. razbijali izloge luksuznih prodavnica u čuvenoj aveniji i čak su krenuli na istorijski spomenik Trijumfalnu kapiju. Tih dana taj deo Pariza je ličio na bojno polje, a snimci i fotografije su kružili na društvenim mrežama.\nPolitikolog Žan Garig smatra da je ta do sada neviđena društvena kriza u Francuskoj navela Makrona da bolje shvati "nezadovoljstvo građana prema njegovim metodama rada" i dovela do organizovanja javnih debata sa lokalnim zvačnicima i običnim građanima.\nTokom protesta, koji su se često završavali sukobima, povređeno je oko 2.500 demonstranata i 1.800 pripadnika snaga bezbednosti.\nLideri pokreta uporno pozivaju ljude na nastavak okupljanja i pored raznih ustupaka vlasti, a analitičari ocenjuju da je iskra koja je zapalila nezadovoljstvo građana u Francuskoj i drugim zemljama gde su takođe protesti, svedoči o "dubokoj nelagodnosti" i rastućem jazu između siromašnih i bogatih.\nIpak, pripadnici francuskog pokreta "Žuti prsluci" ponovo su protestovali i ovog 17. novembra, na godišnjicu nastanka svog pokreta za ekonomsku pravdu, i dan posle sukoba u Parizu s policijom, prenosi AP.\nDesetine demonstranata okupile su se nakratko ispred pariskog tržnog centra Galri Lafajet, gde su kritikovali potrošačku kulturu.\nMinistar unutrašnjih poslova Francuske Kristof Kastaner osudio je nasilje 16. novembra i naveo da je policija u Parizu uhapsila 173 osobe.\nVlasti su saopštile da je širom Francuske protestovalo 16. novembra oko 28.000 ljudi, od kojih je u Parizu bilo 4.700, dok aktivisti navode da je na ulicama bilo 44.000 ljudi.\n18.11.2019 · FRANCUSKA / PROTESTI


Poluvreme sa Dekijem - igrač od 10 miliona, minimum! (TVITOVI) - Sportske.net\nPoluvreme sa Dekijem - igrač od 10 miliona, minimum! (TVITOVI)\nDekijeva Zvezda - dovoljno je 245 sekundi! I onda bum - evrogol Petrovića!Deki izabrao startnih 11 na debiju!Počinje! Deki, Kosanovo obećanje, "bombe" iz Zaplanjske i pod Bagdalom i jači Partizan!''Mnogo je lepo pobediti Zvezdu...''Stanković spreman za debi na Banovom brdu: "Bez treme sam loš, devet imena kristalno jasno!"\nDejan Stanković nije mogao da zamisli lepši početak na klupi Crvene zvezde.\nNa startu drugog dela sezone, crveno-beli gostuju Čukaričkom, a posle samo 13 minuta igre, Zvezda je stekla dva gola prednosti.\nNajpre je pogodio mlađani Nikolić, a potom je u 13. Petrović postigao evrogol sa blizu 30 metara. Mogli su gosti i do trećeg gola, ali je u nadoknadi prvog dela igre, golman Čukaričkog Petrović odbranio penal Benu, koji nije najbolje šutirao.\nI pored toga, navijači Crvene zvezde očekivano su zadovoljni, smatraju da je ova igra mnogo brža od one jesenas, a već licitiraju sa cenom mladog Petrovića posle ovog pogotka i najave odličnog proleća.\nPre nego što pogledate reakcije navijača, OVDE pogledajte oba pogotka.\nako Njegoš Petrović ode ispod 10 miliona, bruka!!! #fkcz\n— hobotnica (@hobotnica10) February 15, 2020\nRuben Neves je portugalski Njegoš Petrović https://t.co/24ci1nLbD3\n— super whale shark (@superwhaleshark) February 15, 2020\nNeverovatno je da momci koji do juče nisu imali prostora i minuta u Zvezdi, sada čine dvojac najbitnijih igraca na terenu #fkcz #cukaricki #zvezda\n— Aleksandar Petrovic (@AlexPetro23) February 15, 2020\nOd trenutnih 11 na terenu trojica imaju manje od 21, bez pojačanja. Stanković dakle igra sa trojicom deteta i četvoricom koju je Milojević imao na raspolaganju u kvalifikacijama za LE. #fkcz\n— Vojvoda (@stevan_kunst) February 15, 2020\nZasada Misterova Zvezda brza od Milojeve\n— iDook (@MrAjdukovic) February 15, 2020


Početna/DOM/Radionica o veštinama roditeljstva\nSana Life 14. oktobra 2020.\tDOM, KATEDRA, ZDRAVLJE Ostavite komentar\nRadionicu će voditi Ivana Vračkić, bihejvioralno – kognitivni psihoterapeut i Čedomir Šagrić, specijalista socijalne medicine.\n· Kako da roditelji zadobiju poverenje svog deteta?\n· Kako uspostaviti uspešnu komunikaciju sa tinejdžerom?\n· Da li i kako kazne utiču na ponašanje deteta?\n· Šta je sa nagradama, kada i koliko?\n· Kako provoditi zajedničko vreme sa decom?\n· Koje su ingerencije škole, a koje roditelja?\n· Kako da dete poštuje roditelje, a da se ne plaši?\n„Pitanja ima zaista mnogo, ali dobre roditeljske veštine se stiču vremenom, potrebno je da se stalno usavršavamo i interesujemo za ovu oblast. Na našoj radionici imaćete mogućnost da postavljate pitanja, zajedno sa drugim roditeljima razrešite sve svoje dileme i steknete dodatne veštine koje će vam omogućiti da roditeljstvo za vas bude zadovoljstvo, a vaše dete srećno i uspešno” poručuju predavači.\nOznakedeca EU info kutak radionica roditelji\nPrethodni Šta bi trebalo da jedete za večeru, po preporukama dijetetičara\nSledeći Gostovanje Vlade Arsića u vlasotinačkoj biblioteci ”Desanka Maksimović”\nTo da je koža čovekov najveći organ smo učili još u osnovnoj školi, a adekvatna …


Bane Čolak – Biografija 2019, Visina, Težina, Godište\nBane Čolak je poznati muzičar, koji je po vokaciji reper i DJ, ali se takođe proslavio učešćem u dva reality formata, „Parovi“ i „Zadruga“, kao i svojom vezom sa poznatom starletom Tijanom Maksimović, odnosno široj javnosti poznatijoj kao Tijana Ajfon.\nBane Čolak – biografija\nPopularni muzičar je rođen u Vršcu, 20. septembra 1993. godine, kao Branislav Čolak, odakle se ubrzo sa roditeljima preselio u Užice, a u kome je i završio osnovnu i srednju školu.\nNakon što je u Užicu završio srednju ekonomsku školu, Bane se preselio u Beograd, kako bi pak upisao Višu poslovnu školu, te nastavio svoje obrazovanje.\nBanetovi roditelji Jasmina i Boško su se razveli, a on je zbog svega toga krivio svog oca Boška Čolaka (koga je u „Zadruzi“ čak i nazvao Dragan i time zbunio i samog oca, koji je demantovao da je Baneta tukao, te da živi u Beloj Crkvi sa svojom novom porodicom), sa kojim ima vrlo loše odnose, i koga se na neki način odrekao, te je o njemu govorio u vrlo negativnom kontekstu u oba reality-ja u kojima je učestvovao.\nPoznati muzičar ima i rođenog brata Bojana, koji živi i radi u Americi, te polubrata „sa očeve strane“, Bogdana, koji je ostao da živi u Užicu sa svojim i Banetovim ocem Boškom.\nMeđutim, iako je po svom preseljenju u Beograd, ostao dosledan ideji da se akademski obrazuje, Bane Čolak je shvatio da je njegova velika ljubav muzika, te je 2010. godine počeo da nastupa kao DJ po raznim poznatim prestoničkim klubovima.\nProfesionalna muzička karijera Baneta Čolaka\nNakon što je pomenute 2010. godine počeo da aktivno radi kao DJ, Bane je odlučio i da se oproba kao reper, te je svoju prvu pesmu „Na zlo me tera“, objavio 2015. godine, u saradnji sa nekada vrlo popularnim dens pevačem Ivanom Gavrilovićem.\nZanimljivo je da se u spotu za ovu pesmu pojavila upravo starleta Tijana Ajfon, koja je kasnije sa Banetom otpočela romansu, i koja mu je na neki način dosta pomogla da „uplovi“ u „estradne vode“, te i postane poznatiji široj publici, jer je sama bila vrlo popularna zbog svog učešća u „Parovima“.\nIako je očekivao veći uspeh od svoje prve pesme, ona Banetu nije donela naročitu popularnost, te je 2016. godine objavio svoj drugi singl, pesmu „Beograd moj dom“, a iste godine je ostvario i saradnju sa pevačicom Sanjom Maletić, objavivši duetsku pesmu „Repriza“.\nNakon što je 2016. godine, Bane prihvatio poziv da ušestvuje u reality programu „Parovi“, on je po izlasku iz ovog TV formata, objavio 2017. godine pesmu „Daj mi špricer, daj mi vinjaka“, za koju je rekao da je inspirisana upravo njegovim učešćem i uopšte događajima u popularnoj „Vili Parova“.\nBane je 2017. godine dobio ponudu da postane učesnik drugog reality programa, „Zadruga“, koju je prihvatio pre svega u želji da ga njegova publika bolje upozna, i da se afirmiše kao muzičar.\nNakon završetka ovog programa, Bane je odlučio da se posveti radu na svojim novim pesmama i da napokon izda svoj prvi album, a u međuvremenu aktivno nastupa kao DJ, i za sada vrlo dobro uspeva da iskoristi popularnost koju mu je doneo pomenuti reality program na TV Pink-u.\nŽivotna drama Baneta Čolaka\nU oba reality-ja u kojima je učestvovao, Bane je opisao jedan od najtežih događaja iz svoje mladosti, a koji mu je kao „uspomenu“ ostavio veliki ožiljak na čelu, koji reper i DJ, smatra danas svojim svojevrsnim obeležjem i na neki način amajlijom koja ga podseća da je mogao da tragično izgubi život.\nNaime, kada je popularni muzičar imao samo deset godina, dakle 2003. godine, sa svojom majkom je doživeo tešku saobraćajnu nesreću, zbog koje je tri dana bio u stanju kome, i jedva je uspeo da se spasi i preživi.\nNakon što se oporavio, Bane je naglasio da mu je to bio jedan od najtežih životnih trenutaka, te da je shvatio da treba više da ceni sve što ima, i da se manje opterećuje trivijalnim stvarima, i da na svaki način pokuša da uživa u životu.\nLjubavni život poznatog muzičara\nKako je već pomenuto, najpoznatija veza Baneta Čolaka, bila je ona sa popularnom starletom Tijanom Ajfon, ali je njihova romansa trajala dosta kratko.\nPre ulaska u drugi reality „Zadruga“, Bane je objavio na društvenim mrežama, sliku sa svojom novom devojkom, izvesnom Katarinom Vukotić, koja ga je ostavila nedugo nakon što ju je Bane u reality-ju prevario.\nNaime, u pomenutom reality-ju, poznati reper i DJ je ostvario romansu sa Nenom Petrović, te kasnije i sa pevačicom „Granda“ Nadeždom Biljić, sa kojima je i prevario svoju devojku, ali su nakon brojnih svađa i rasprava oni prekinuli svoju ljubav.\nPoznata pevačica Nadežda je tada utehu pronašla u Mikiju Đuričiću, a Bane je imao kratkotrajan flert sa trudnom učesnicom „Zadruge“, Miljanom Kulić.\nKako je i sam priznao, Banetu se u „Zadruzi“ najviše dopala modna blogerka, Luna Đogani, ali je ona tada uveliko bila u romansi sa oženjenim pevačem Slobodanom Radanovićem.\nPored Lune, Banetovu pažnju je privukla i pevačica Anamarija Smiljanić, a koja je u „Zadrugu“ ušla kao devojka Filipa Đukića, ali je ona ipak ostala imuna na sva Banetova udvaranja.\n„Parovi“ i „Zadruga“ – reality kao prilika za odličnu reklamu i promociju\nBane je rekao da su mu oba reality-ja u kojima je učestvovao, donela upravo ono što je i želeo, a to je prilika da ga javnost bolje upozna i da sebi obezbedi dobru reklamu, kako bi uspeo da svoju karijeru podigne na neki viši nivo, te da poveća broj nastupa i da sebe promoviše na bolji način.\nU oba reality-ja je Bane Čolak ostavio utisak vrlo zanimljivog takmičara, koji je pored ljubavnih afera sa brojnim ženskim učesnicama, ostao upamćen i po svojoj duhovitosti i iskrenosti.\nMeđutim, Bane je uspeo da dođe u sukob sa jednim od najpopularnijih pevača sa ovih prostora, Dženanom Lončarevićem, za koga je u „Zadruzi“ tvrdio, da mu je on lično pomogao da izgradi karijeru, kakvu Dženan danas ima.\nTakođe, kako je vrlo temperamentan, Bane se u „Zadruzi“ verbalno i fizički sukobio sa svojim najboljim drugom Mikijem Đuričićem, i to upravo zbog Nadežde Biljić, koja je posle Baneta brzo i uplovila u vezu sa pčelarom iz Kupinova, sa kojim se čak i verila.\nPopularni Lončarević je u kratkoj izjavi na promociji svoje nove pesme „Košava“, izjavio kako Baneta Čolaka uopšte i ne poznaje, ali mu nije ni zamerio što je iskoristio njegovo ime za ličnu promociju.\nBane trenutno vredno radi na svojim novim pesmama, i kako kaže nema vremena da razmišlja o proteklim mesecima i vremenu provedenom u „Zadruzi“, jer je preokupiran nastupima kod nas i u dijaspori, ali i radom na novim pesmama, za koje se nada da će uskoro da „ugledaju svetlost dana“, i da će da se dopadnu njegovoj publici.\nIme i Prezime: Branislav Čolak\nDatum i mesto rođenja: 20. 09. 1993. godine, Vršac\nZanimanje: reper; DJ; muzičar; učesnik reality-ja “Parovi 5” i “Zadruga”


Dragojlović: Dijalog je moguć, ukoliko se vodi po određenim pravilima, u okviru institucija i uz pomoć EU - Dijalog.net\nNaslovna Vesti Evropska unija Srbija i Evropska unija Dragojlović: Dijalog je moguć, ukoliko se vodi po određenim pravilima, u okviru institucija i uz pomoć EU\nBeograd, 06. novembar 2020. – Evropski poslanici koji treba da posreduju u dijalogu vlasti i opozicije o izbornim uslovima u Srbiji posebno su zainteresovani za položaj civilnog društva i nezavisnih novinara u zemljii, uspešnost povlačenja novca iz IPA, ali i atmosferu u društvu i očekivanja od nove vlade.\nTo je konstatovala Nataša Dragojlović (koordinatorka Nacionalnog konventa o EU (NKEU)). posle sastanka sa Delegacijom Evropskog parlamenta za Srbiju.\nDragojlović je rekla da je sastanak sa poslanicima EP bio konsultativnog karaktera i pripremni sastanak uoči posete Srbiji Delegacije EP.\nOnlajn sastanak je sazvala i vodila predsedavajuća Delegacije EP za saradnju sa Srbijom Tanja Fajon.\nDragojlović je u ime Nacionalnog konventa prenela stavove Radne grupe NKEU koja prati političke kriterijume u procesu evrointegracija Srbije, kao i preporuke koje su nakon završetka izbora i vanrednog stanja uputili vladi Srbije.\nKako je rekla, to je bila prilika i da prenese iskustvo iz dijaloga sa vladom koji kroz Konvent funkcioniše od 2006. godine.\n“Naše je iskustvo takvo da odgovorno tvrdimo da je dijalog moguć, ukoliko se vodi po određenim pravilima, u okviru institucija i uz pomoć EU i njenih organa“, rekla je Dragojlović.\nPrema njenim rečima, Konvent snažno podržava napore EU da održi i ubrza dijalog sa Prištinom, ali i međustranački dijalog u Srbiji, a on sa svoje strane može da pomogne i ekspertizom i iskustvom u dijalogu sa vladom.\n“Za rezultate nakon dijaloga potrebno je, međutim, da se obezbedi sinergija između civilnog društva i EU u kontinuiranom zalaganju za principe demokratije u Srbiji, ali i čitavom regionu, kao i da vladajuća partija pokaže mnogo viši stepen političke volje da ono što se na dijalogu dogovori pravovremeno i ispuni“, istakla je Dragojlović.\nKako je rekla, evropski poslanici su naročito bili zainteresovani za položaj civilnog društva i nezavisnih novinara u Srbiji.\nTakođe ih je interesovala uspešnost u povlačenju sredstava iz EU pristupnih fondova, ali i ukupna atmosfera u društvu posle izbora, kao i očekivanja od nove vlade, čiji je mandat već oročen na manje od godinu i po dana, rekla je koordinatorka NKEU.\nKako je dodala, predstavnici civilog društva su izrazili nadu da će konsultacije EP sa civilnim društvom postati redovna praksa kako bi se Srbija zajedničkim naporima približila evropskim vrednostima i standardima.\nDragojlović je rekla i da je Konvent najveća platforma civilnog društva i jedini uspešan kanal komunikacije sa vladom o svim aspektima evrointegracija dodajući da je veoma važno da vlada više koristi ekspertizu NKEU, kako je sugerisano i u najnovijem izveštaju Evropske komisije.\n“Verujem da na isti način to može da koristi i Evropski parlament, kada je reč o Konventovoj ekspertizi u pogledu političkih kriterijuma (za članstvo u EU)”, rekla je Dragojlović.\nU onlajn raspravi su učestvovali i ambasadorka Srbije pri EU Ana Hrustanović, zamenik šefa jedinice Evropske komisije za Srbiju Kristos Markidis i šefica odseka za Zapadni Balkan pri Evropskoj službi za spoljne poslove Elze Fenet.\nPored koordinatorke NKEU, o ishodu parlamentarnih izbora i budućnosti demokratije u Srbiji govorio je i programski direktor CRTA Raša Nedeljkov.\nMeđu poslanicma koji su u Srbiji poznati na sastanku su bili i Dejvid Mekalister i Vladimir Bilčik, Franc Bogovič, Andor Deli.\nOznakeevropske integracijeNataša DragojlovićNKEU\nPrethodno Vladavina prava kao ključan uslov za korišćenje sredstava iz EU budžeta\nSledeće Evropski parlament: Pojačati podršku mladim ljudima čija je profesionalna budućnost nesigurna\nTop Tags mediji mladi lokalna samouprava Evropska komisija Vlada Republike Srbije ljudska prava OCD vladavina prava konkurs istraživanje Civilno društvo Evropska unija evropske integracije Društvo Srbija i Evropska unija


Šta znamo o uspehu i zašto ga (ne) postižemo? - RoditeljSrbija.com\nNaslovna » Deca » Studenti » Šta znamo o uspehu i zašto ga (ne) postižemo?\nMnogi ljudi analizirajući uspešne pojedince ističu kako su oni posebni, kako su neverovatno talentovani ili rođeni pod srećnom zvezdom. Ali šta je od tih priča zaista istina, a šta spada u mitove koji nas sprečavaju da uspemo?\nPostoji veliki broj saveta koji vam mogu pomoći da uspete u životu, ali među njima ima i onih koji zapravo predstavljaju mitove i koji nas češće zaplaše nego motivišu da idemo dalje i sledimo svoj put ka uspehu. Naravno, samo mali broj ljudi se može istaći svojim neverovatnim uspehom, ali to ne znači da i ostali ljudi ne mogu da dožive neki uspeh. Upravo zato je važno da se “čuvate” sledećih saveta, koji nisu ništa drugo do mitova o uspehu:\nPobedite strah i uspeh će doći\nVeoma je česta situacija gde ljudi pokleknu pred strahom koji ne mogu da savladaju. Upravo se zato često čuju saveti o tome kako pobediti strah i koliko je to važno. Nemojte se time voditi i verovati u to da ćete pobediti i u potpunosti odagnati strah – jer je to nemoguće, a osim toga i nepotrebno. Često je strah taj koji nas koči, ali i koji može biti motivacija za nastavak dalje, za još veći trud i za sve manje grešaka. Umesto da se trudite da ga pobedite ili izbegnete, najbolje bi bilo da se potrudite da savladate strah i naučite kako da ga kontrolišete, kako on ne bi kontrolisao vas.\nIzjava da je znanje moć samo je delimično tačna. Naravno, morate biti svesni da je potrebno dosta znanja i usavršavanja kako biste bili uspešni u svojoj karijeri, ali samo znanje nije dovoljno – potrebno je da znate kako da ga primenite. Čitajući knjige, pamteći informacije i držeći podatke u svojoj glavi ne znači da ste uspešni, ali ako umete na pravi način da iskoristite sve to što znate – onda da, znanje jeste vaše glavno oružje i vaša neosporna moć u poslovnom svetu.\nSamo pozitivno razmišljanje može dovesti do uspeha\nKao i znanje, i pozitivno razmišljanje nije samo po sebi dovoljno za uspeh. Ne možete očekivati da ćete sedeći kod kuće sa pozitivnim mislima u svojoj glavi očekivati neki uspeh. Morate izaći u svet, suočiti se sa svim poteškoćama i preprekama i u svemu tome ostati pozitivnog stava. Tek je u tim situacijama pozitivno mišljenje ključno za uspeh!\nSkromnost (ni) je apsolutna vrlina\nU poslovnom svetu svaka situacija i svaki dan je novo takmičenje, nadmetanje sa konkurencijom, isticanje na tržištu, pokazivanje veština i novih ideja. Ne bi se baš moglo reći da je poslovni svet i mesto za osobe koje su pre svega skromne. Skromnost jeste lepa osobina ličnosti, ali ne i u poslu. Ako želite da nađete posao, već u svojoj radnoj biografiji vi morate izneti svoje uspehe i dotadašnja dostignuća, a zar to nije hvaljenje? Ako se pojavite na razgovoru za posao gde na pitanja o vašem iskustvu vi ostanete nemi kako se ne biste pohvalili i ostali skromni – kako mislite da će vas poslodavac izabrati, na osnovu čega? Naravno, manjak skromnosti u ovom slučaju ne znači da bi trebalo da budete arogantni, već svesni svojih kvaliteta.\nJoš sličnih tekstova sa našeg portala možete pročitati OVDE\nbiti uspešan moć postizanje uspeha znanje 2018-03-02\nPrethodni: Besplatni udžbenici- koje sve kategorije imaju pravo?\nSledeći: Knjiga o Džungli – Pozorište Duško Radović


Dermatološki proizvodi za negu kože bebe od rođenja | Mustela\n> Jedinstveno iskustvo i stručnost u oblasti dermatologije\nMustela se specijalizovano bavi proizvodima za negu kože beba već 60 godina, sprovodi nova istraživanja i ulaže stalne napore da što bolje razume potrebe nežne kože beba. Oslanjajući se na jedinstvenu stručnost koja se dokazuje kroz nova otkrića, Mustela je u stanju da obezbedi bebama i njihovim mamama izuzetno efikasnu, bezbednu i prirodnu negu.\nBolje razumevanje u cilju bolje zaštite\nMustela istraživači u kompaniji Expanscience Laboratories posvećeni su proučavanju kože beba i često sarađuju sa eminentnim stručnjacima iz oblasti dermatologije i pedijatrije, posebno na nacionalnim i međunarodnim konferencijama.\nU saradnji sa vodećim svetskim ekspertima, Mustela je pokrenula novi istraživački program potpuno posvećen koži novorođenčadi u prvim danima života. Po prvi put, Mustela istraživački tim uspeo je da sintetiše kožu novorođenčeta u laboratorijskim uslovima, ispitujući je od površine pa sve do ćelijskog i genetskog nivoa.\nDragoceno bogatstvo ćelija koje treba čuvati\nMustela je došla do velikog otkrića: koža beba ima bogatstvo originalnih ćelija koje su u maksimalnoj snazi na rođenju. Međutim, one su izuzetno osetljive tokom prvih par godina života – period tokom koga se formira barijera na koži. Ove jedinstvene ćelije su osetljive i dragocene: one obezbeđuju sposobnost regeneracije kože i odgovorne su za očuvanje ukupne ravnoteže tokom života.\nOsetljiva i nezrela koža kojoj treba podrška\nMustela je takođe sprovela potpuno novo istraživanje funkcije barijere na bebinoj koži počevši od rođenja. Barijera na koži funkcioniše kao štit, koji čuva telo od uticaja spoljašnje sredine i održava odgovarajuću hidrataciju kože. Ipak, bebina koža je nežna i osetljiva i još uvek ne ispunjava svoju funkciju kao zaštitna barijera.\nMustela istraživači otkrili su da je potrebno nekoliko godina da bi barijera na koži potpuno sazrela. Do druge godine života, koža deteta je veoma osetljiva na svakodnevne uticaje iz spoljašnje sredine i još uvek nije sposobna da održi adekvatnu hidrataciju kože. Stoga je apsolutno neophodno da se koža pravilno neguje i jača svakodnevno.\nNajbolja nauka za potrebe bebine kože\nOslanjajući se na ovo detaljno poznavanje kože beba i konstantnu saradnju sa zdravstvenim radnicima (farmaceutima, dermatolozima, pedijatrima, toksikolozima, specijalistima za alergije i ginekolozima), Mustela je razvila linju specijalizovanih proizvoda koji savršeno ispunjavaju potrebe bebine kože, od rođenja.\nBezbedni, efikasni i prirodni, Mustela proizvodi pomažu koži beba i štite je tokom razvoja, kako sada, tako i u budućnosti.


Johan Sattler traži hitno zatvaranje Vučjaka – Dnevni list\nŠef Delegacije Europske unije u Bosni i Hercegovini Johan Sattler, prilikom današnje posjete Bihaću, predao je 11 novih vozila za potrebe Ministarstva unutrašnjih poslova Unsko-sanskog kantona (MUP USK), ali i na sastancima sa predstavnicima gradske i kantonalne vlasti tražio hitno zatvaranje privremenog prihvatnog kampa na Vučjaku.\n-Osigurali smo 11 novih vozila za policijske službenike i sa ovom aktivnošću podrška Europske unije u BiH dosegla je iznos od 36 miliona KM. Sredstva su naravno osigurana za rješavanje problema i izazova koji dolaze s migrantskom krizom. Naravno, ne idu sva za zbrinjavanje migranata i izbjeglica, nego se značajna sredstava usmjeravaju i za podršku lokalnim zajednicama – istakao je šef Delegacije Evropske unije u BiH Johan Sattler.\n-Na sastancima s gradonačelnikom, premijerom i članovima Vlade, te policijskim komesarom tražio sam hitno zatvaranje privremenog prihvatnog kampa na Vučjaku. Ta lokacija je neuslovna i neprihvatljiva kada su u pitanju higijenski aspekti, a da ne spominjem blizinu miniranih područja – naglasio je Sattlera.\n-Samo zahvaljujući podršci Evropske unije i međunarodnih organizacija, nismo sami u ovoj situaciji. Zato moram ponovo apelovati i na nadležne državne institucije da se uključe u rješavanje problema. Učinit ćemo sve da izmjestimo ljude s Vučjaka, jer nismo ni mi sretni tamošnjim uslovima, ali isto tako moram ponoviti da mi ostajemo pri stavu o potrebi izmještanja migranata i izbjeglica iz gradskih središta. Neophodna nam je koordinacija svih učesnika u procesu i rasterećivanje Unsko-sanskog kantona – poručio je Ružnić.\n-Tu sam lokaciju davno ponudio, međutim predstavnicima međunarodnih organizacija nije odgovarala zbog udaljenosti od grada i nemogućnosti obezbjeđivanja servisa. Mi ćemo na sutrašnjoj vanrednoj sjednici pokušati dobiti saglasnost Gradskog vijeća, tako da imamo i zvaničnu odluku. Tu se relativno brzo mogu obezbijediti struja i voda, odnosno sve neophodnosti za kamp, tako da nam se ne može spočitavati kako ne nudimo adekvatne lokacije u državnom vlasništvu – kazao je gradonačelnik Fazlić.\n← Previous Mujić: Romski jezik u nekim zajednicama izumire, cilj je da ga sačuvamo\nTEŠKO ZA POVJEROVATI: Žilić tvrdi da će kupiti Aluminij! Next →


SANU o uticaju malih hidroelektrana na životnu sredinu – Portal NAŠE SELO\nNa skupu u Srpskoj akademiji nauka – SANU o uticaju malih hidroelektrana na životnu sredinu, naučna i stručna javnost iznela je činjenice i argumente kojima je doprinela sagledavanju ovog, za celokupnu društvenu zajednicu, aktuelnog i značajnog pitanja.\nSkup „Uticaj malih hidroelektrana na životnu sredinu“ organizovao je Akademijski odbor „Čovek i životna sredina“ SANU, sa ciljem sagledavanja svih relevantnih aspekata izgradnje i eksploatacije malih hidroelektrana u odnosu na očuvanje i unapređenje životne sredine. Predsednik SANU, akademik Vladimir S. Kostić naglasio je ..,,Teme kao što su značajna životna pitanja zaštite biodiverziteta i voda, zaslužuju punu akademsku pažnju.Problem postoji i treba ga rešiti. Ono što je meni izuzetno drago, da vidim da je tema zaintrigirala stručnu ali i onu drugu javnost, jer je ova sala danas puna. Znači da smo pogodili temu,,\nMinistar zaštite životne sredine Goran Trivan u svom obraćanju ukazao je da su mišljenje i stavovi stručne i naučne javnosti ključni za utvrđivanje pretežnog stava o malim hidroelektranama – MHE kao obnovljivim izvorima energije i njihovom uticaju na životnu sredinu.\n„Dobro je da dođe do sučeljavanja mišljenja, da se čuju različiti stavovi i analize različitih aspekata uticaja MHE, jer se jedino činjenicama i argumentima može doći do pravih rešenja“, naglasio je ministar.\n,, Priroda je nezamenljiva, a rečice i potoci na kojima se podižu derivacione male hidroelektrane kao što su MHE na Staroj planini su manji vodotokovi hiperosetljivi na promene, gde svaka intervencija ostavlja dramatične posledice po živi svet. On je ukazao da, u trenutku kada svet gubi milion vrsta, svako uništavanje biodiverziteta i nacionalnog prirodnog bogatstva bitno menja i ugrožava samog čoveka.\nMinistarstvo zaštite životne sredine ima jasan stav da MHE, pre svega derivacione MHE, imaju mnogostruk negativan uticaj na okruženje i narušavaju biološku ravnotežu, zbog čega bi trebalo zakonom zabraniti izgradnju MHE u zaštićenim područjima. „Nismo protiv da se MHE grade van zaštićenih područja, ali u tom slučaju, moraju se strogo poštovati zakonski propisi i svetski standardi, uz redovnu inspekcijsku kontrolu“ istakao je Goran Trivan.\nOn je naglasio da se Ministarstvo u razmatranju ovog problema oslonilo na nauku i legitimna istraživanja, i shodno tome pripremilo izmene Zakona o zaštiti prirode kojima bi se zabranila izgradnja MHE u zaštićenim područjima Srbije. Za donošenje ovakih izmena zakona bilo je potrebno da se iznesu svi argumenti i steknu uslovi u promenjenom društvenom opredeljenju i javnoj svesti koja se dešava, i shodno tome, ulazimo u period kada bismo mogli da predložimo izmenu zakona, ocenio je ministar.\nZa društveno opredeljenje i promenu stava društvene zajednice kada je u pitanju opravdanost izgradnje MHE na Katastrom predviđenih 856 lokacija, a od toga na 280 lokacija u zaštićenim područjima, dragocena je rasprava u SANU koja je rešavanju ovog značajnog društvenog pitanja dala značajan doprinos.


Stojimo udruženi u duhu evropske solidarnosti | Giving Balkans\nMi, potpisinici ove izjave, svesni smo da je izbijanje pandemije COVID-19 vanredna okolnost koja će imati značajne posledice po organizacije civilnog društva i nevladine organizacije širom Evrope i sveta. Ovim putem, uveravamo vas da ćemo stajati udruženi u ovom neizvesnom vremenu, i da ćemo u ovoj svetskoj krizi pokazati duh evropske solidarnosti.\nTokom predstojećih nedelja i meseci, obavezujemo se da ćemo biti pouzdani partneri i oslonac, kako bi civilno društvo moglo da se posveti svojim esencijalnim zadacima – pružanju podrške najugroženijima u svojim lokalnim zajednicama. Razumemo da će biti situacija kada vaši zaposleni i volonteri neće biti dostupni, kada će korisnicima biti potrebno da pružite usluge na drugačiji način, ili kada će sistemi morati da budu fleksibilniji, kako bi se zadovoljile potrebe.\nUkoliko su vaša zajednica, usluge koje pružate korisnicima, ili organizacija, pogođeni pandemijom COVID-19, a primalac ste naših donacija*, obavezujemo se da ćemo se posvetiti:\n• Prilagođavanju aktivnosti – svesni smo da je moguće da ćete tokom pandemije imati poteškoće u postizanju određenih rezultata i ciljeva definisanih ugovorom o donaciji. I tokom ovog perioda želimo da nastavimo sa isplatama donacija u skladu sa prvobitno dogovorenom dinamikom i iznosima, te vas molimo da nam se javite ukoliko imate ovakvu potrebu.\n• Razmatranju rokova – ne želimo da vam stvaramo dodatan pritisak. Ukoliko smatrate da nećete biti u mogućnosti da ispoštujete rokove za izveštavanje, molimo vas da nam se javite, kako bismo dogovorili realističnije rokove.\n• Finansijskoj fleksibilnosti – znamo da će možda biti potrebno da dobijena sredstva upotrebite za pokrivanje troškova bolovanja, nabavke opreme, ili pružanje usluga korisnicima na drugačiji način. Bićemo razumni ukoliko je potrebno da preraspodelite svoja sredstva drugačije po budžetskim linijama**, kako biste nastavili sa svojim radom.\n• Slušanju vaših potreba – ukoliko želite da razgovarate o trneutnoj situaciji sa kojom se suočavate, tu smo za vas. Sačekaćemo da vi uputite taj poziv, da bismo razgovarali u trenutku koji vama odgovara.\nOva izjava je sastavljena od strane DAFNE (Mreže donatora i fondacija u Evropi) i EFC (Evropski fondacijski centar) i može biti potpisana od strane svih aktivnih evropskih donatora.\n* Ne odnosi se na ugovore o uslugama za koje će biti pokrenuta posebna diskusija između naručilaca i pružalaca usluga.\n** Ukoliko je primenjivo.\nPotpisnice iz Srbije:\n• Srpski filantropski forum\n• Catalyst Balkans\n• Elixir fondacija\n• European Consulting Group\n• Fond B92\n• Fondacija Ane and Vlade Divac\n• Fondacija Jelene Šantic\n• Fondacija SOS Dečija sela Srbija\n• Galerija Matice srpske\n• Građanske inicijative\n• Rekonstrukcija ženski fond\n• Trag fondacija\n• Zafužbina Ilije M. Kolarca\n• Zaječarska inicijativa


megan markl Arhiva - PRess Serbia | PR PRess team\n– Zajedno sa ostatkom sveta reagujemo na iznenađujuću vest da se vojvoda i vojvotkinja od Saseksa povlače sa kraljevskih dužnosti – izjavio je...\nKrila je ovo kao zmija noge: Američki glumac otkrio detalje burne prošlosti Megan Markl!\nVojvotkinja od Saeksa je u centru skandala jer strani mediji bruje o njenoj aferi sa nekadašnjim porno glumcem Američki glumac Simon Reks (45) otkrio je za...\nIsplivale su neke nove informacije o Megan Markl! Lizi Kandi, britanska tv zvezda i bivša žena fudbalera odlučila je da oda neke tajne koje nisu do sada nigde...\nJuče smo imali prvi put priliku da vidimo kraljicu Britanije, Elizabetu II, u samostalnom pojavljivanju sa Kejt Midlton. Njih dve su posetile Univerzitet King...\nTomas Markl, otac današnje mlade Megan Markl razgovarao je sa novinarima i otkrio da je pratio kraljevsko venčanje od kuće. Mediji prenose da je Tomas bio...


KAKO DUŠEVNA I TELESNA LAŽ-REVNOST SPOLJA MOŽE DA IZGLEDA KAO SVETA I POBOŽNA REVNOST?\nLjudi koji imaju visoko mišljenje o sebi i koji sebe smatraju zaista vernim slugama Božijim često se rasplamsavaju telesnom i duševnom revnošću, počinju pažljivo da posmatraju ljude iz svoje okoline, da ih osuđuju i obliče razne njihove prestupe i grehe protiv crkvenog reda i poretka. „Obmanuti lažnim poimanjem revnosti, nerazumni revnitelji misle da, predajući se toj i takvoj revnosti, podražavaju Svetim Ocima i Svetim Mučenicima, zaboravivši da oni, nisu sveci već grešnici. Ako su Sveti i obličili grešnike i nečastive ljude, obličili su ih po Božijoj zapovesti, po svojoj obavezi, po zapovesti Svetoga Duha, a ne po zapovesti svojih strasti i demonskih našaptavanja. Onaj ko samovoljno reši da obliči brata ili da ga kritikuju, pokazuje da sebe smatra razumnijim i vrlijim od onoga koga razobličava, a on tako postupa zato što ga je obuzela strast ili su ga obmanule demonske pomisli“ (9, t. 5, str. 275).\nU svakom od nas vrlo duboko skriva se duh osuđivanja, iz gordosti, uobraženosti, taštine, zlobe i drugih strasnih pobuda mi stalno kod bližnjih tražimo i pronalazimo mnoštvo nedostataka, grešaka i pogrešaka. Ako, pritom, sebe počnemo da opravdavamo, govoreći da to činimo iz tobožnje 100\nrevnosti, mi tada ustvari postupamo rukovođeni strastima. Mi počinjemo ostrašćeno da preuveličavamo nemoći i nedostatke naših bližnjih, da prikazujemo njihove pogreške u najužasnijem i najodvratnijem svetlu, da raspaljujemo u sebi i negodovanje i gnev prema drugima, nestrpljivu želju da obličimo i „ispravljamo“ druge; upinjemo se da ih „opamećujemo“, ponekad, čak, i da ih ponižavamo, misleći da nas na to pokreće naša „pobožnost“. Ovakva lažna, vatrena revnost uvek vodi ka podozrivosti, sumnjičavosti, kleveti, surovosti, mržnji i šteti po sopstvenu dušu.\nKada bližnji ne prihvataju naše obličenje, ovakva slepa revnost izaziva u nama zlopamćenje i osvetoljubivost prema njima, a kada nam se bližnji pokore, u nama se rađa tašto zadovoljstvo.\nVelika je nesreća kada se lažni revnitelji drznu da se mešaju u crkvene stvari, kada po želji svog strasnog srca i raspaljenog uma nameravaju da „isprave“ ono što može da se ispravi samo dejstvom naročite blagodati Božije, posredstvom najdostojnijih svetih ljudi, kojima su jasno otkriveni putevi Božiji. Kako mnogo nesreće u duhovnom životu prouzrokuje ovakva umišljena, bolesna „briga“ za pobožnost bližnjih, drska „briga“ za duhovno stanje vernika iz naše okoline, kada ni sami ne živimo zaista hrišćanski, nemamo mira u svojoj duši i udaljeni smo od ljubavi prema Bogu i bližnjima.


Patrijarh služio Vaskršnju liturgiju u Kripti hrama Svetog Save\nBeta 8. aprila 2018. 11:25\nPatrijarh srpski Irinej služio je danas Vaskršnju liturgiju u Kripti hrama Svetog Save na Vračaru u Beogradu.\nLiturgiji su, pored ostalih, prisustvovali ministar spoljnih poslova Ivica Dačić, kao i princ Aleksandar Karadjordjević i princeza Katarina Karadjordjević.\nNa liturgiji je pročitana Uskršnja poslanica, u kojoj je patrijarh Irinej poručio vernicima da „čuvaju i poštuju svetinju braka, jer je ona temelj zdrave i nerazorive porodice“.\n„Svedoci smo sveopšteg otudjenja i razdora, najpre u samoj porodici, gde je zajednica medju supružnicima sve nestabilnija, a medjusobno nepoštovanje roditelja ostavlja neizbrisivu ranu na dečjim dušama“, naveo je patrijarh.\nIrinej je naveo da iskrenost i uzajamno praštanje treba da krase svaku porodicu.\n„Čedomorstvo, najveći zločin ovoga veka, nažalost, prisutno je i u našem narodu. Prema statističkim podacima, svake godine u Srbiji nestaje čitav jedan grad. U svetlosti Hristovog Vaskrsenja svako začeće, rodjenje i svako ljudsko biće jesu dar Božji koji ima večni smisao i radja se za večnost“, naveo je on.\nOn je naveo da nepravda nije mimoišla „mnogostradalni, ali nikada pogaženi i poniženi“ srpski narod koji iduće godine proslavlja osam vekova samostalnosti crkve i države.\n„To nam daje pouzdanje i potvrdu da smo mi narod vodjen svetima – svetim Simeonom, Svetim Savom i svetim kraljem Stefanom Prvovenčanim – koji za svagda srpski narod utemeljiše na krajeugaonom kamenu – Vaskrslom Hristu“, poručio je Irinej u Uskršnjoj poslanici.\nU Vaskršnjoj liturgiji učestovao je hor „Mokranjac“, najstarije aktivno pevačko društvo u Srbiji.\nHrišćani širom sveta koji poštuju julijanski kalendar slave danas Vaskrs, praznik koji simbolizuje pobedu života nad smrću.


Obama poziva Evropu na jedinstvo\nBeta 15. novembra 2016. 19:35\nBarak Obama je danas u Atini tokom svoje poslednje posete Evropi koju je uzdrmala iznenadna pobeda Donalda Trampa na predsedničkim izborima u SAD, pozvao Evropu na jedinstvo i upozorio na uspon nacionalizma.\n„Smatramo da je jaka, prosperitetna i ujedinjena Evropa dobra ne samo za narode u Evropi, već za ceo svet i SAD“, rekao je Obama posle sastanka s grčkim kolegom Prokopisom Pavlopulosom.\nObama je upozorio na uspon nacionalizma i etničkog identiteta izgradjenih oko koncepta „mi i oni“, navodeći kao primere Bregzit, odlazak Velike Britanije iz Evropske unije (EU), Trampovu pobedu i rastuću ulogu ekstremne desnice u Francuskoj.\nOdlazeći predsednik nije slučajno izabrao Grčku i Nemačku za opraštajnu posetu EU, ocenila je agencija Frans pres.\n„Grčka je kolevka demokratije“, rekao je Obama aludirajući na prijem izbeglica.\nOd Obame će se u petak u Nemačkoj „oprostiti“ pored kancelarke Angele Merkel i vodeći evropski rukovodioci – francuski predsednik Fransoa Oland i premijeri Velike Britanije i Italije, Tereza Mej i Mateo Renci.\nObama je danas u Atini zahvalio grčkom narodu što izražavaju „izvanredno saosećanje“ prema izbeglicama i migrantima.\nMere bezbednosti su pojačane u Atini, gde je rasporedjeno više od 5.000 policajaca.\nOdlažeći predsednik SAD će sutra posetiti atinski Akropolj i održati govor o demokratiji i globalizaciji, a potom će otputovati za Berlin.\nObama će iz Nemačke otići u Peru, na ekonomski samit, a u subotu će se vratiti u Vašington.


Nemanja stiže u Beograd: Objavljeno kada počinje postavljanje spomenika - 14.08.2020, Sputnik Srbija\nNemanja stiže u Beograd: Objavljeno kada počinje postavljanje spomenika\nPrva četiri kamiona sa delovima spomenika Stefanu Nemanji stigla su iz Rusije u Beograd i njihovo postavljanje počinje sutra, izjavio je zamenik gradonačelnika... 14.08.2020, Sputnik Srbija\n17:16 14.08.2020 (Osveženo: 17:43 14.08.2020)\nPrva četiri kamiona sa delovima spomenika Stefanu Nemanji stigla su iz Rusije u Beograd i njihovo postavljanje počinje sutra, izjavio je zamenik gradonačelnika Goran Vesić.\n„Stigla su prva četiri kamiona, odnosno delovi za postament, tako da postavljanje spomenika počinje sutra i od tada zvanično počinje da teče rok od dva meseca da se spomenik Stefanu Nemanji postavi“, rekao je Vesić za Tanug i najavio da će druga četiri kamiona sa delovima spomenika stići do 31. avgusta, a poslednja dva do 15. septembra.\n© Foto : www.gradnja.rsProjekat spomenika Stefanu Nemanji u Beogradu\nProjekat spomenika Stefanu Nemanji u Beogradu\nVesić je naveo da je u Beograd desetog avgusta stigla grupa ruskih majstora koji će raditi na postavljanju spomenika, a da se početkom septembra očekuje i dolazak autora spomenika, ruskog vajara Aleksandra Rukavišnjikova, koji će lično nadgledati postavljanje spomenika.\nRekonstrukcija Savskog trga, na kome će se nalaziti spomenik, biće završena do sredine novembra, naveo je i izrazio zadovoljstvo što će Beograd dobiti ovaj spomenik.\n© Foto : Grad BeogradDelovi spomenika Stefanu Nemanji\nDelovi spomenika Stefanu Nemanji\n„Spomenik se postavlja na predlog predsednika Srbije Aleksandra Vučića i mislim da je bilo krajnje vreme da Srbija na ovaj način pokaže poštovanje prema svojoj istoriji, prema vladarima koji su stvarali ovu zemlju“, rekao je Vesić.\n© Sputnik / Olivera IkodinovićDeo spomenika Stefanu Nemanji\n„Žalosno je, ali imam utisak kao da srednji vek za nas ne postoji. Nemamo nijednog srednjovekovnog vladara na novčanicama i do skoro smo se ponašali kao da srpska istorija počinje 1804. godine. Tada počinje moderna srpska istorija, ali mi smo u srednjem veku bili slavna i značajna evropska država i zaista je bio poslednji trenutak da pokažemo poštovanje prema našem srednjem veku“, rekao je Vesić.\nSpomenik Stefanu Nemanji kreće put Beograda\n„Time pokazujemo da mi nismo ovde od juče i da poštujemo ono što je naša istorija tako da je sutra veliki dan za Srbiju jer počinje postavljanje spomenika Stefanu Nemanji koji će tu vekovima stajati na ponos našeg naroda i podsećanje da nam je trebalo toliko vekova da podignemo spomenik osnivaču naše najznačajnije srednjovekovne dinastije“, zaključio je Vesić.


Dodik nakon sastanka: Već sutra razrješenje kadrova DNS-a koji prave probleme - Trebevic.net\nPredsjednik SNSD-a Milorad Dodik izjavio je nakon sastanka koalicionih partnera u Banjaluci da je DNS donio ishitrenu odluku o napuštanju koalicije, ali da partije iz vladajuće koalicije tu odluku poštuju. On je najavio da će već sutra ili najkasnije u utorak početi s razrješavanjem kadrova DNS-a koji “prave probleme”.\n– Razmatralo se o novonastaloj situaciji i konstatovali smo da koalicija ostaje jedinstvena i usmjerena na ostvarivanje vladinih dokumenata. Izražena je privrženost koaliciji. Možemo da zaključimo da nema opasnosti za rad Vlade i provođenja njenih politika. Zaključili smo da je odluka DNS-a ishitrena, nepotrebna i imajući u vidu da je to odluka koja je za nas jasna prihvatamo njihove stavove – rekao je Dodik.


Kancelarija za Kosovo i Metohiju: Za obnovu Bogorodice Ljeviške 60 miliona dinara - 24.05.2022, Sputnik Srbija\nKancelarija za Kosovo i Metohiju: Za obnovu Bogorodice Ljeviške 60 miliona dinara\nKancelarija za Kosovo i Metohiju obezbedila je 60 miliona dinara za obnovu crkve Bogorodice Ljeviške u Prizrenu, koja je teško stradala tokom martovskog pogroma... 24.05.2022, Sputnik Srbija\nPetković je na Fejsbuku naveo da se danas poklonio u crkvi Bogorodice Ljeviške u Prizrenu i istakao da je reč o biseru naše srednjevekovne kulturne baštine na Kosovu i Metohiji i svetinji Srpske pravoslavne crkve koja je teško postradala u pogromu 2004. godine.Crkva Bogorodice Ljeviške nalazi se na listi Uneska i vodi se kao ugrožena kulturna baština što, naglasio je Petković, njeno stanje i pokazuje.„Naš zadatak je da brinemo o srpskoj kulturnoj baštini na KiM i zato smo kao Kancelarija za KiM za obnovu Bogorodice Ljeviške obezbedili 60 miliona dinara“, naveo je Petković.Petković je ranije danas prisustvovao svetoj arhijerejskoj liturgiji u crkvi Svetog Đorđa u Prizrenu kojom je obeležena slava Sveti Ćirilo i Metodije, koju danas proslavlja i Prizrenska Bogoslovija, preneo je Tanjug.\n18:23 24.05.2022 (Osveženo: 18:24 24.05.2022)\nKancelarija za Kosovo i Metohiju obezbedila je 60 miliona dinara za obnovu crkve Bogorodice Ljeviške u Prizrenu, koja je teško stradala tokom martovskog pogroma 2004. godine, saopštio je danas direktor Kancelarije za KiM Petar Petković.\nPetković je na Fejsbuku naveo da se danas poklonio u crkvi Bogorodice Ljeviške u Prizrenu i istakao da je reč o biseru naše srednjevekovne kulturne baštine na Kosovu i Metohiji i svetinji Srpske pravoslavne crkve koja je teško postradala u pogromu 2004. godine.\nCrkva Bogorodice Ljeviške nalazi se na listi Uneska i vodi se kao ugrožena kulturna baština što, naglasio je Petković, njeno stanje i pokazuje.\n„Naš zadatak je da brinemo o srpskoj kulturnoj baštini na KiM i zato smo kao Kancelarija za KiM za obnovu Bogorodice Ljeviške obezbedili 60 miliona dinara“, naveo je Petković.\nPetković je ranije danas prisustvovao svetoj arhijerejskoj liturgiji u crkvi Svetog Đorđa u Prizrenu kojom je obeležena slava Sveti Ćirilo i Metodije, koju danas proslavlja i Prizrenska Bogoslovija, preneo je Tanjug.


"POMINJU SE IMENA, POJAVLJIVALA SE SLOVA "Z" I "V" Pripadnici ozloglašene ruske paravojske "Vagner" na protestima u Srbiji: "Neki su snimljeni, neki privedeni"\nDa li su pripadnici ruske paravojne formacije Vagner učestvovali u protestima u Srbiji tokom leta 2020. godine - ovo pitanje nametnulo se u javnosti nakon što je takvu infomaciju izneo član Glavnog odbora Srpske napredne stranke (SNS) Dragan Šormaz, koji je naveo i da "veliki broj diplomata u ruskoj ambasadi uključen u delovanje protiv interesa Srbije", kao i da "službe o tome imaju podatke".\nProtest, Skupština, neredi, baklje\nZvanično, potvrda o tome nema, a da li su ozloglašeni ruski plaćenici, poznati po angažmanu na ratištima širom sveta i zaista bili u Beogradu, zavisi koga pitate.\nTako je Zoran Dragišić, zamenik člana skupštinskog Odbora za kontrolu službi bezbednosti u izjavi za Euronews Srbija potvrdio ove navode ističući da su neki od pripadnika ozloglašene grupe u Beogradu snimljeni tokom demonstracija u leto pre dve godine, a neki od njih i privedeni.\nS druge strane, ovakve navode, koje potvrđuju i Šormaz i Dragišić, član Predsedništva SNS i član Odbora za kontrolu službi bezbednosti Dragan Đukanović naziva "notornom budalaštinom".\nProtesti na ulicama Beograda održani su tokom leta 2020. godine, u vreme epidemije korona virusa, dok su na snazi bile epidemiološke mere. Demonstracije su izbile nakon što je predsednik Srbije Aleksandar Vučić najavio mogućnost uvođenja policijskog časa u Beogradu kako bi se sprečilo širenje virusa.\nBilo je upada demonstranata u zgradu Narodne skupštine, paljenja pirotehničkih sredstava, gađanja policije različitim predmetima i bakljama, ali je s druge strane policija koristila suzavac, pendreke i konjicu kako bi rasterivala okupljene, a neki od demonstranata su i privedeni.\nDve godine kasnije, član Glavnog odbora Srpske napredne stranke (SNS) Dragan Šormaz izneo je navode da su pripadnici ruske paravojne formacije bili u Srbiji na protestima, dodajući da su oni i uhapšeni.\nŠormaz je za "Danas" rekao da mu to govori da je "veliki broj diplomata u ruskoj ambasadi uključen u delovanje protiv interesa Srbije", kao i da "službe o tome imaju podatke" i "da bi lako bilo reagovati i po tom pitanju".\n"Pominju se imena, ako su prava"\nOve navode je, pozivajući se na informacije "iz pouzdanih izvora", potvrđuje i Dragišić, navodeći da su "neki pripadnici te organizacije snimljeni na demonstracijama, a neki i privođeni".\n"Pominju se i njihova imena, ako su to prava imena, pojavljivalo se i to slovo Z, slovo V, a nema sumnje da se čuo i ruski jezik među demonstrantima", kazao je Dragišić za Euronews Srbija.\nSa druge strane, član Predsedništva SNS i član Odbora za kontrolu službi bezbednosti Vladimir Đukanović rekao je za Euronews Srbija da su ovi navodi "notorna budalaština".\nŠta je zapravo Vagner grupa i zašto ih nazivaju ozloglašenim plaćenicima?\nPrva stvar koju bi trebalo razumeti o Vagner grupi - jeste to da, najverovatnije, ne postoji Vagner grupa, piše portal Foreign Policy. Naravno, ovo znači da ne postoji nikakva jedinstvena firma registrovana pod tim imenom, već termin verovatnije služi da opiše mrežu u kojoj su isprepletane kompanije i grupe plaćenika.\nKada je američki Trezor ranije zatražio sankcije protiv pojedinih kompanija za koje se sumnja da posluju u okviru Vagner grupe, navedeno je da članovi ove organizacije učestvuju u suzbijanju prodemokratskih protesta, širenju dezinformacija, iskopavanju zlata i dijamanata, kao i da organizuju paravojne aktivnosti.\nZLOGLASNI "VAGNER" PRVI PUT SNIMLJEN U AKCIJI U UKRAJINI? Plaćenici idu od kuće do kuće i BACAJU GRANATE (VIDEO)\n"TO JE ČINJENICA, HAPSILI SMO IH" Šormaz: Na demonstracijama u Beogradu 2020. učestvovali pripadnici RUSKE PARAVOJNE formacije "Vagner"\nVAGNER, AZOV, BLEKVOTER Strani plaćenici: Zloglasni psi rata bore se na obe strane u Ukrajini, a u okviru jedne grupe su ratovali i Srbi\nVagner grupa se prvi put pojavila 2014. godine u Ukrajini, gde su pomagali vojsci Rusije u operaciji koja je za rezultat imala aneksiju Krima. Koliko je do sada poznato, plaćenici Vagner grupe učestvovali su u raznim sukobima i ratovima - u Ukrajini, Libiji, Siriji, Mozambiku, Sudanu i Centralnoafričkoj Republici.\nO Vagner grupi često se govori kao o ruskim plaćenicima, odnosno "paravojsci" ruskog ministarstva odbrane. Za američko ministarstvo odbrane reč je o privatnoj plaćeničkoj kompaniji koja se povezuje sa ruskom državom.\nU jednom intervjuu u decembru 2018. godine, međutim, ruskom predsedniku Vladimiru Putinu postavljeno je pitanje u vezi sa delovanjem Vagner grupe u Ukrajini i Siriji.\nPutin je tada rekao kako bi "takve stvari trebalo da ostanu u privatnim okvirima", i da bi ova grupa trebalo da bude sankcionisana ako krši zakon, ali ako to nije slučaj, da imaju pravo da rade i promovišu svoje poslovne interese u inostranstvu.\nOsuđen i državljanin Srbije\nPrema podacima koje je Viši sud u Beogradu ranije dostavio portalu Euronews Srbija, među 32 osobe osuđene za ratovanje na teritoriji Ukrajine je i jedan državljanin Srbije osuđen zbog delovanja u okviru Vagner grupe.\nPresuda je doneta u martu 2017., a osuđen je na uslovnu kaznu zatvora od godinu dana. Njegovo ime nije otkriveno, a navodi se da je presuda doneta na osnovu sporazuma o priznanju krivice.\n"SA NAMA SU RATOVALI I SRBI" Ispovest ruskog plaćenika: Komandant Davor je UZIMAO SVU ZARADU, a sunarodnicima davao mrvice\n"Kriv je što je u periodu od 24.4.2015. do 16.9.2015. kao državljanin Republike Srbije učestvovao u oružanom sukobu u Republici Ukrajini kao pripadnik paravojnih formacija proruske strane u sukobu… u sas bataljonu antiterorističkih dejstava Vagner Donjecke narodne republike", navodi se u presudi.\nDodaje se i da je pristupio kao dobrovoljac, i "zadužio vatreno oružje - automatsku pušku kalibra 5,45 mm sa dva okvira bojeve municije, pa je tako vršio poslove obezbeđenja – dežurstva objekata u okviru Agronomskog fakulteta, gde je bio smešten ceo bataljon".\nvagner grupa Protesti Dragan Šormaz Srbija\n09:18 Ragmi Mustafa kritikuje Kurtijevu odluku: Reciprocitet sa ličnim kartama šteti Albancima na jugu Srbije, prethodne vlade su nas konsultovale\n09:17 PUKLA BRUKA! Pričalo se da je srpskog fudbalera supruga PREVARILA SA PORODIČNIM PRIJATELJEM: Danas je sa njim u srećnom braku i "grmi" u petoj deceniji


Politički akteri u BiH da prevaziđu retoriku podjela poručuje Savjet Evrope | Kosova.info\nDom|Najnovije|Politički akteri u BiH da prevaziđu retoriku podjela poručuje Savjet Evrope\nČlanovi Vijeća ministara vanjskih poslova Evropske unije danas su raspravljali o proširenju, stabilizaciji i procesu pridruživanja.\nNakon rasprave, objavili su detaljan izvještaj sa zaključcima, u kojem se na nekoliko stranica spominje i BiH.\n– Vijeće duboko žali zbog produžene političke krize u zemlji, koja je spriječila dalji napredak u reformama 2021. godine, i osuđuje blokadu državnih institucija. Vijeće poziva sve političke lidere da se suzdrže i odreknu provokativne retorike i akcije koje izazivaju podjele, uključujući dovođenje u pitanje suvereniteta, jedinstva i teritorijalnog integriteta zemlje.\nRetorika i inicijative usmjerene ka povlačenju reformi i povlačenju iz državnih institucija su neprihvatljive i ugrožavaju usklađivanje zemlje s pravnom stečevinom EU i političko opredjeljenje za EU integracije. Svi politički lideri moraju prioritetno da se uključe u dijalog kako bi prevazišli zastoj.\nVijeće prima na znanje vrlo ograničen napredak u reformama i priznaje preduzete korake, uključujući održavanje lokalnih izbora u Mostaru u decembru 2020. godine, prvi put od 2008. godine, i Parlamentarnog odbora za stabilizaciju i pridruživanje, kao i usvajanje na svim nivoima vlasti Akcionog plana za reformu javne uprave i strategije upravljanja javnim finansijama.\nProvedba odluke Sejdić – Finci\nVijeće apelira na političke lidere Bosne i Hercegovine da ulože zajedničke napore u ispunjavanje svih 14 ključnih prioriteta navedenih u Mišljenju Komisije o zahtjevu Bosne i Hercegovine za članstvo u EU koje je Vijeće podržalo 2019. godine, a u skladu sa interesima svih građana da napreduju ka Evropskoj uniji. Vijeće izražava svoju zahvalnost i potvrđuje svoju podršku naporima specijalnog predstavnika EU u tom pogledu. Samo sprovođenjem reformi Bosna i Hercegovina će napredovati ka EU.\nS obzirom na institucionalne mehanizme, koji su postavljeni Dejtonskim mirovnim sporazumom, Bosna i Hercegovina treba poduzeti daljnje ustavne i izborne reforme kako bi osigurala jednakost i nediskriminaciju svih građana, posebno kroz implementaciju sudske presude Sejdić-Finci od Evropskog suda za ljudska prava (ECtHR). Vijeće naglašava da se ne treba poduzeti nijedan zakonodavni ili politički korak koji bi učinio izazovnijima provedbu presude Sejdić-Finci i srodnih presuda Evropskog suda za ljudska prava ili bi dodatno produbio podjele. Vijeće ponavlja svoj poziv na inkluzivan proces ograničenih ustavnih i izbornih reformi, kroz istinski dijalog i u skladu sa evropskim standardima, kako bi se eliminisali svi oblici nejednakosti i diskriminacije u izbornom procesu. Vijeće naglašava da određeni broj odluka Ustavnog suda tek treba da se u potpunosti provede. U tom kontekstu, Vijeće poziva Interresornu radnu grupu da brzo nastavi svoj rad i iznese svoje prijedloge o reformama prije glasanja za poboljšanje izbornog okvira.\nVijeće dalje ohrabruje Bosnu i Hercegovinu da se pozabavi reformama s ciljem poboljšanja zakonodavnog i institucionalnog okvira zemlje kako bi se uskladila sa zahtjevima članstva u EU. Vijeće očekuje da Bosna i Hercegovina poduzme suštinske korake u reformi javne uprave osiguravajući profesionalnu i depolitiziranu državnu službu i koordiniran pristup kreiranju politika u cijeloj zemlji.\nVijeće naglašava važnost prevencije i borbe protiv korupcije i organizovanog kriminala i žali što nije postignut napredak u rješavanju ključnih prioriteta Mišljenja i nalaza Izvještaja stručnjaka o pitanjima vladavine prava. Vijeće naglašava potrebu da vlasti rade na jačanju vladavine prava. U tom cilju, Vijeće poziva Bosnu i Hercegovinu da što prije usvoji izmjene i dopune Zakona o Visokom sudskom i tužilačkom vijeću kako bi se uvele mjere integriteta u pravosuđu. Vijeće također podsjeća na potrebu da Bosna i Hercegovina hitno uskladi svoje zakonodavstvo o javnim nabavkama i sukobu interesa sa evropskim standardima.\nVijeće žali zbog nedostatka napretka u slobodi izražavanja i sigurnosti novinara i poziva Bosnu i Hercegovinu da intenzivira napore u pogledu ljudskih prava, rodne ravnopravnosti i nediskriminacije.\nVijeće pozdravlja pozitivne korake preduzete u cilju poboljšanja upravljanja migracijama i koordinacije i naglašava da takve napore treba nastaviti i ojačati. Bosna i Hercegovina treba osigurati dovoljno i adekvatno sklonište svim osobama kojima je potrebna pomoć u cijeloj zemlji. Vlasti treba da usvoje strategiju i namjenski budžet i osiguraju efikasnu koordinaciju, na svim nivoima, upravljanja granicom i kapacitetima za upravljanje migracijama, kao i funkcionisanje sistema azila, kako bi se uspješno uhvatili u koštac sa izazovima migracija.\nŠto se tiče ekonomskih reformi, Vijeće konstatuje da je zemlja ostvarila ograničen napredak ka uspostavljanju funkcionalne tržišne ekonomije i u smislu njenog kapaciteta da se nosi sa konkurentskim pritiskom i tržišnim snagama u EU.\nVijeće ohrabruje Bosnu i Hercegovinu da u potpunosti provede smjernice politike navedene u Zajedničkim zaključcima Ekonomskog i finansijskog dijaloga, poboljšanjem analitičkih, planskih i koordinacionih kapaciteta za jačanje formulacije makroekonomske politike u cijeloj zemlji i provedbu učinkovitih i dobro koordiniranih strukturnih reforme koje bi ublažile efekte fragmentiranog unutrašnjeg tržišta i olakšale investicije.\nVijeće podsjeća na potrebu da se osigura usklađenost sa Sporazumom o stabilizaciji i pridruživanju (SSP) i redovnim sastancima tijela SA.\nVijeće dalje ponavlja svoju nedvosmislenu opredijeljenost za EU perspektivu Bosne i Hercegovine kao jedinstvene, ujedinjene i suverene zemlje. Nakon 25. godišnjice genocida u Srebrenici i Dejtonskog/Pariškog mirovnog sporazuma prošle godine, Vijeće ohrabruje sve političke aktere u Bosni i Hercegovini da prevaziđu retoriku podjela ukorijenjenu u prošlosti, da okončaju veličanje osuđenih ratnih zločinaca, kao i da aktivno promovišu pomirenje.\nVijeće ohrabruje Bosnu i Hercegovinu da se dalje aktivno angažuje u izgradnji regionalne saradnje i dobrosusjedskih odnosa.\nVijeće žali zbog oštrog pada usklađenosti Bosne i Hercegovine sa zajedničkom vanjskom i sigurnosnom politikom EU i poziva zemlju da preokrene ovaj negativni trend kao prioritet. S druge strane pozdravlja kontinuirano aktivno učešće Bosne i Hercegovine u misijama i operacijama EU u okviru Zajedničke sigurnosne i odbrambene politike. Vijeće također pozdravlja produženje mandata EUFOR-a Althea, koji nastavlja pružati podršku vlastima u Bosni i Hercegovini u održavanju sigurnog okruženja za sve građane. Vijeće izražava svoju podršku ulozi i mandatu visokog predstavnika i njegovog Ureda u ispunjavanju agende 5+2 – zaključili su u izvještaju.\nVučić dao pravu sliku RS-a: Dajemo novac za te siromašne opštine


Dahua NVR snimač NVR5424-24P-4KS2 cena, cene Srbija, prodaja Beograd Novi Sad Niš\nDahua NVR snimač NVR5424-24P-4KS2 cene\ncena 94.770,00 din | prodavnica (1)\nNVR-ovi serije NVR54XX-4KS2\nTrenutno nemamo slike za Dahua NVR snimač NVR5424-24P-4KS2\nDahua SD59230U-HNI IP kamera za video nadzor\ncena od 87.012,00 din\nEPonuda nije internet prodavnica već Vam omogućava da brzo i lako nađete Dahua NVR snimač NVR5424-24P-4KS2 po najjeftinijoj ceni. Naš cilj je da kupci budu što bolje informisani o ponudi Dahua NVR snimač NVR5424-24P-4KS2 na tržištu Srbije. Vrlo lako nalazite željeni proizvod za kategoriju Digitalni snimači cene, ne morate da lutate od sajta do sajta za Dahua Digitalni snimači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dahua NVR snimač NVR5424-24P-4KS2 sa PRODAVCEM. EPonuda ne može da garantuje potpunu tačnost specifikacije i slika za Dahua NVR snimač NVR5424-24P-4KS2. Pre kupovine, podatke za Dahua NVR snimač NVR5424-24P-4KS2 proverite na sajtu PROIZVOĐAČA.


Fudbal: Omladinci Srbije na startu kvalifikacija pobedili Makedonce – Sport\nFudbal: Omladinci Srbije na startu kvalifikacija pobedili Makedonce\nOmladinska fudbalska reprezentacija Srbije (U19) savladala je Severnu Makedoniju sa 2:1 (0:0) na startu prvog turnira kvalifikacija za Prvenstvo Evrope. U drugom kolu, koje se igra 13. novembra, omladinci Srbije igraju protiv domaćina Albanije, a tri dana kasnije protiv Francuske.\nUtakmica je odigrana u albanskom Elbasanu, a strelac oba gola za Srbiju bio je Ognjen Ajdar, u 56. iz penala i 65. minutu.\nPogodak za Makedonce postigao je Brehar Feta u 78. minutu.\nSrbija u drugom kolu, 13. novembra, igra protiv domaćina Albanije, a tri dana kasnije protiv Francuske.\nPlasman u elitnu rundu kvalifikacija obezbediće dve prvoplasirane selekcije\nCrvena zvezda dočekuje Asvel u Evroligi